SPAISS6F1/Tourism_Softpower huggingface dataset:
วัดพระธาตุดอยเวียง
วัดพระธาตุดอยเวียง ตั้งอยู่บ้านดอยเวียง หมู่ที่ 9 ตำบลบ้านธิ อำเภอบ้านธิ จังหวัดลำพูน ห่างจากอำเภอบ้านธิ ประมาณ 7 กิโลเมตร บริเวณใกล้กับอ่างเก็บน้ำแม่ธิ มีเนื้อที่ประมาณ 15 ไร่ และบนดอยเป็นที่ประดิษฐานเจดีย์เก่าแก่ซึ่งมีพระสารีริกธาตุบรรจุอยู่ สันนิษฐานว่าสร้างเมื่อ พ.ศ. 1220 ในสมัยพระนางจามเทวี ตามตำนานจารึกในใบลานเล่าว่าขุนหลวงปาละวิจา มาตั้งเมืองที่นี่ซึ่งเป็นเมืองหน้าด่านและได้สร้างวัดไว้บนดอย ต่อมาถูกไฟป่าไหม้ลุกลาม ทำให้เหลือแต่เจดีย์และศาลาเล็ก ๆ หลังหนึ่ง

วัดพระธาตุดอยเวียง เดิมชื่อว่า วัดดอยเวียง ต่อมาได้เปลี่ยนแปลงชื่อวัดเป็น "วัดพระธาตุดอยเวียง" ตามประกาศกระทรวงศึกษาธิการ ลงวันที่ 24 มกราคม พ.ศ. 2538
พระธาตุดอยเวียง
พระธาตุดอยเวียง เป็นเจดีย์ขนาดเล็ก สูงประมาณ 10 เมตร ฐานสี่เหลี่ยมจัตุรัส กว้างด้านละประมาณ 3 เมตร ก่ออิฐถือปูน ลักษณะคล้ายเจดีย์ทรงพม่า
พุทธรูปสำคัญ
วัดนี้ยังมีพระพุทธรูปเก่าแก่อีก 3 องค์ 
* องค์แรกเป็นพระพุทธรูปทองสัมฤทธิ์ ปางมารวิชัยหน้าตักกว้าง 29 นิ้ว มีเรื่องเล่าว่าครั้งหนึ่งฝนแล้ง ชาวบ้านเดือดร้อนเลยนำพระองค์นี้มาแห่ขอฝน ปรากฏว่าฝนตก ชาวบ้านจึงพร้อมใจกันตั้งชื่อพระองค์นี้ว่า “พระเจ้าสายฝน” 
* องค์ที่สองหน้าตักกว้าง 99 นิ้ว ประดิษฐานที่ศาลาการเปรียญ 
* องค์ที่สามหน้าตักกว้าง 89 นิ้วประดิษฐานที่เชิงดอย ทั้งสององค์ข้างในเป็นศิลาแลงและข้างนอกฉาบปูน สมัยที่ค้นพบนั้นเหลือไม่เต็มองค์เศียรปักดินชาวบ้านจึงเรียกว่า “พระเจ้าดำดิน”
ชั้นบนสุดของดอยเป็นที่ประดิษฐานของเจดีย์ธาตุดอยเวียง และทุก ๆ ปีในวันแรม 8 ค่ำ เดือน 7 จะมีประเพณีสรงน้ำพระธาตุ
การเดินทาง
วัดพระธาตุดอยเวียง ใช้ทางหลวงหมายเลข 1147 ไปทางอำเภอสันกำแพง เลยสามแยกบ้านธิไปเล็กน้อยมีทางแยกขวา ให้เลี้ยวเข้าไปอีกประมาณ 1 กิโลเมตร พบสามแยกให้เลี้ยวขวาไปตามถนนทางหลวงชนบทสายบ้านธิ-ดอยเวียง ประมาณ 5 กิโลเมตร วัดพระธาตุดอยเวียงจะอยู่ขวามือ
สถานที่ใกล้เคียง
# อ่างเก็บน้ำแม่ธิ แหล่งน้ำขนาด 5 ล้านลูกบาศก์เมตร สันยาว 470 เมตร สร้างขึ้นตามพระราชดำริของพระบาทสมเด็จพระมหาภูมิพลอดุลยเดชมหาราช บรมนาถบพิตร และเสด็จเปิดเมื่อปี พ.ศ. 2530
# น้ำตกห้วยหก น้ำตกธรรมชาติขนาด 7 ชั้นที่มีความสวยงาม อยู่ลึกเข้าไปในอ่างเก็บน้ำแม่ธิ ใช้ระยะทางเดินเท้าประมาณ 5 กิโลเมตร
# วัดพระธาตุดอยห้างบาตร ตำบลห้วยยาบ อำเภอบ้านธิ จังหวัดลำพูน
# พระพุทธเฉลิมสิริราช พระพุทธรูปปางลีลา สูง 59 ศอก สร้างถวายเป็นพระราชกุศล เนื่องในวโรกาสเสด็จครองราชย์ปีที่ 50 ของพระบาทสมเด็จพระมหาภูมิพลอดุลยเดชมหาราช บรมนาถบพิตร
ไฟล์:พระธาตุดอยห้างบาตร.jpg|วัดพระธาตุดอยห้างบาตร
ไฟล์:พระพุทธเฉลิมสิริราช.gif|พระพุทธเฉลิมสิริราช สูง 59 ศอก วัดศรีดอนชัย
ไฟล์:banthi.jpg|อ่างเก็บน้ำแม่ธิ

อ้างอิง
จังหวัดโอวลุ
{| align=left border=1 cellpadding=4 cellspacing=0 style="float:right; margin-left: 0.5em; margin-bottom: 0.5em; background: #ffffff; border: 1px #aaaaaa solid; border-collapse: collapse; text-align:left; font-size: 95%; width: 260px;"
|-
! style="background:#f9f9f9; text-align:center;" colspan=2 |Oulun lääni จังหวัดโอวลุ
|-
| colspan=2 style="padding: 0px;" | 
{| align=center cellspacing=0 cellpadding=3 width=252
|-
| align=center width=50% | 
| align=center width=50% | 
|-
| align=center | ตราประจำเมือง
| align=center | ที่ตั้ง
|}
|- 
| ประเทศ
| ฟินแลนด์ 
|-
|}
เขตจังหวัดโอวลุ ( ; ) ตั้งอยู่ทางใต้ของเขตจังหวัดลัปลานด์ ( ) และทางเหนือของจังหวัดฟินแลนด์ตะวันตกและฟินแลนด์ตะวันออก
สองวัย (วงดนตรี)
สองวัย เป็นวงดนตรีเด็ก ก่อตั้งในปี พ.ศ. 2522 อันประกอบด้วยสมาชิกสองวัย คือ เด็ก และผู้ใหญ่ มีเนื้อหาเพลงเป็น เพลงใสๆ เกี่ยวกับธรรมชาติ

ประวัติ
สมาชิกของวงสองวัย ประกอบด้วยนักดนตรีหลักสองคน คือ น้าต้อม (กิตติพงศ์ ขันธกาญจน์) และ น้าวี (วีระศักดิ์ ขุขันธิน) และสมาชิกเด็กๆจากสโมสรผึ้งน้อย 5 คน คือ อ้อย นุช โอ๋ น้อย และมุก ร่วมด้วยน้าซู (ระพินทร์ พุฒิชาติ) ซึ่งเข้ามาร่วมงานตั้งแต่อัลบั้มชุดที่สอง สองวัยออกแสดงครั้งแรกในงานวันเด็ก เมื่อ พ.ศ. 2522 ที่หอประชุมมหาวิทยาลัยศิลปากร
วงสองวัย มีผลงานอัลบั้มออกมา 3 ชุด คือ เจ้าผีเสื้อเอย กระแตตื่นเช้า และ นาฬิกา ได้รับการประกาศเกียรติคุณจากรัฐบาลให้เป็นผู้ผลิตผลงานดีเด่นสร้างสรรค์เพื่อเยาวชน เมื่อ พ.ศ. 2525 
หลังจากเว้นช่วงไปนานหลายปี สองวัยได้กลับมารวมตัวและออกแสดงอีกครั้ง โดยมีสมาชิกเด็กรุ่นหลังคือ น้องม่อน น้องแนนซี่ และน้องชมพู่ จัดแสดงคอนเสิร์ตเป็นครั้งคราว และผลิตผลงานชุด 1-3 วางจำหน่ายใหม่ในรูปแบบเทปคาสเสตต์ และซีดี
ภายหลังการเสียชีวิตของน้าต้อม กิตติพงศ์ ขันธกาญจน์ เมื่อ พ.ศ. 2548 สมาชิกวงสองวัยที่เหลืออยู่ ได้รวมกลุ่มขึ้นมาใหม่ นำโดย ปิยนุช บุญประคอง โดยมีน้าวี วีระศักดิ์ ขุขันธิน เป็นที่ปรึกษาวงดนตรี วงสองวัยตระเวนเผยแพร่บทเพลง และทำกิจกรรมสนุกสนานแก่เด็กๆ มีสมาชิกปัจจุบันประกอบด้วย

สมาชิก
* ปิยนุช บุญประคอง (พี่นุช) ร้องนำ
* ดาริณี บุญชู (แนนซี่) ร้องนำ

ผลงาน
; อัลบั้ม
* เจ้าผีเสื้อเอย 
** เจ้าผีเสื้อเอย
** ลูกหมูใส่รองเท้า
** ใบไม้ร่วง
** .แมงมุม
** ดอกไม้หายไปไหน ?
** ลูกแกะกับหมาป่า
** มาลัย
** ไม้ไผ่ร้องเพลง
** มองดูเดือน
** ลูกหมูหลงทาง
** จราจร จลาจล
** แล้วคิดถึงกันบ้างนะ
 * กระแตตื่นเช้า
** กระแตตื่นเช้า
** ปลูกดอกไม้
** ยิ้มกับตะวัน
** แม่จ๋าไปไหน
** หุ่นไล่กา
** คิดถึงบึงหญ้าป่าใหญ่
** สะพานสายรุ้ง
** แมลงปอปีกใส
** ส่งยิ้ม
** มดแดง
** ถามผีเสื้อ
** นอนซะแม่เอย
 * นาฬิกา
** 6 นาฬิกา
** ถุงเท้าหาย
** ระบำไม้กวาด
** ถามรถไฟ
** สาวน้อยพายเรือ
** นกกระจอก
** ฝันเห็นดวงจันทร์
** แดนไกล
** เหยี่ยว
** หนูไม่ได้ทำการบ้าน
** สาริกา

อ้างอิง

แหล่งข้อมูลอื่น
* แด่…..หมาป่าเฒ่า ผู้ใจดี 
* สองวัย โดย kilroy
นน บุญจำนงค์
นน บุญจำนงค์ เป็นนักมวยสากลสมัครเล่นทีมชาติไทย ติดทีมชาติครั้งแรกเมื่อปี พ.ศ. 2539 และเป็นน้องชายร่วมสายโลหิตของ มนัส บุญจำนงค์ และถือว่าเป็นลูกหม้อของมวยสากลสมัครเล่นทีมชาติไทยคนหนึ่ง มีจุดเริ่มในการเข้าสู่ทีมชาติคล้ายพี่ชายคือเข้ามาอยู่ในแคมป์ทีมชาติตั้งแต่เด็ก ก่อนจะพัฒนาฝีมือจนกระทั่งติดทีมชาติชุดใหญ่ นน เป็นมวยที่มีหน่วยก้าน และลำหักลำโค่นที่ดี อาวุธครบเครื่องทั้งความรวดเร็วและหนักหน่วง อย่างไรก็ตาม บางครั้ง นน ก็มักเจอปัญหาในเวลาที่เจอคู่ต่อสู้ที่มีความหนักหน่วงและปักหลักแลกหมัดด้วยเหมือนกัน เพราะในเรื่องความทนทานนั้นนนยังดูจะไม่เต็มที่เท่าที่ควร
ประวัติ
นน บุญจำนงค์ มีชื่อเล่นว่า "เต้ย" เกิดเมื่อวันที่ 12 กรกฎาคม พ.ศ. 2525 ที่อำเภอเมือง จังหวัดราชบุรี เป็นบุตรของนายมโนและนางมาลี บุญจำนงค์ มีพี่ชายและน้องชายอีก 2 คนคือ มนัส และ พันธนินทร์ ทั้งสามพี่น้องหัดชกมวยมาตั้งแต่สมัยเด็ก นน มีชื่อเดิมว่า "มานนท์" และได้เปลี่ยนชื่อมาเป็น นน โดยตัดพยางค์หน้าออก

โอลิมปิก 2008
โอลิมปิก 2008 ที่ปักกิ่ง ประเทศจีน เป็นโอลิมปิกครั้งแรกของนน ในรอบแรกนนจับสลากได้ผ่าน แต่ในรอบสอง นน แพ้ให้กับ โฮซัม อับดิน นักมวยชาวอียิปต์ไป 10-11 หมัด ตกรอบไปอย่างน่าเสียดาย เพราะเดิมเคยคาดว่านนจะสามารถเอาชนะไปได้อย่างง่ายดาย หลังการชกมีการวิจารณ์ว่าการชกครั้งนี้นนชกไม่เหมือนเดิม โดยเฉพาะไม่มีหมัดหน้าทำคะแนนเลย
มวยสากลอาชีพ
นนขึ้นชกมวยสากลอาชีพครั้งแรกเมื่อวันที่ 28 ตุลาคมพ.ศ. 2553 ที่โรงแรมมารีออต์ เมืองเออร์วิน รัฐแคลิฟอร์เนีย สหรัฐอเมริกา โดยชกในรุ่น ซูเปอร์เวลเตอร์เวท โดยชนะคะแนน ลอเรนซ์ เลตตูลี นักมวยชาวอเมริกันไปได้ ในการชก กำหนด 4 ยก
ผลงานระดับระหว่างประเทศ
* เหรียญทอง โคเปนเฮเกน คัพ พ.ศ. 2544 (เดนมาร์ก)
* เหรียญทอง ซีเกมส์ พ.ศ. 2544 (มาเลเซีย)
* เหรียญทองแดง เวิลด์คัพ พ.ศ. 2545 (คาซัคสถาน)
* เหรียญทอง ชิงแชมป์เอเซีย พ.ศ. 2545 (มาเลเซีย)
* เหรียญทองแดง เอเชียนเกมส์ พ.ศ. 2545 (เกาหลีใต้)
* เหรียญทอง คิงส์คัพ พ.ศ. 2544 (ไทย)
* เหรียญทอง คิงส์คัพ พ.ศ. 2545 (ไทย)
* เหรียญเงินเวิลด์แชมเปี้ยนชิพ 2007 (สหรัฐอเมริกา)
* เหรียญทองซีเกมส์ พ.ศ. 2550 (ไทย)

เครื่องราชอิสริยาภรณ์

ดูเพิ่ม
* มนัส บุญจำนงค์

อ้างอิง

* ประวัติจากเว็บไซต์สยามสปอร์ต 
* สถิติการชกมวยสากลอาชีพ
อังคาร ชมพูพวง
จ่าอากาศเอก อังคาร ชมพูพวง เกิดเมื่อวันที่ 20 มกราคม พ.ศ. 2524 ที่ตำบลเขาพระงาม อำเภอเมือง จังหวัดลพบุรี เป็นนักมวยสากลสมัครเล่นทีมชาติไทย เดิมเคยชกมวยไทยมาก่อนในชื่อ "ผจญศึก ลูกพระบาท" เคยได้แชมป์ในรุ่นเวลเตอร์เวท ของเวทีลุมพินี
จากนั้นได้สร้างชื่อครั้งแรกจากการเป็นนักกีฬาวูซูทีมชาติที่ได้รับเหรียญทองจากการแข่งขันเอเชียนเกมส์ 2002 ที่ เมืองปูซาน ประเทศเกาหลีใต้ จากนั้นได้เปลี่ยนมาชกมวยสากลสมัครเล่นในรุ่นเวลเตอร์เวทจนติดทีมชาติแข่งขันเอเชียนเกมส์ 2006 ที่กรุงโดฮา ประเทศกาตาร์ และมีโอกาสสร้างประวัติศาสตร์ถ้าได้เหรียญทองอีก ก็จะเป็นนักกีฬาคนแรกในประวัติศาสตร์ของทวีปเอเชียที่ได้เหรียญทองเอเชียนเกมส์ถึง 2 ครั้ง จาก 2 ประเภทกีฬา แต่อังคารก็ทำได้เพียงเหรียญเงิน
จากนั้นได้เหรียญทองจากการแข่งขันซีเกมส์ 2007 ที่จังหวัดนครราชสีมา ที่ไทยเป็นเจ้าภาพ อังคารได้มีโอกาสติดทีมชาติเข้าแข่งขันโอลิมปิก 2008 ที่กรุงปักกิ่ง ประเทศจีน ในรุ่นมิดเดิลเวท แทนที่สุริยา ปราสาทหินพิมาย เจ้าของเหรียญทองแดงในรุ่นนี้จากการแข่งขันโอลิมปิก 2004 ที่กรุงเอเธนส์ ประเทศกรีซ ที่ต้องถอนตัวไปเนื่องจากบาดเจ็บจากอุบัติเหตุ

และในการแข่งขันครั้งนี้ ในรอบแรกอังคารสามารถเอาชนะ โช เดือก จิน นักมวยชาวเกาหลีใต้ไปได้ 9-3 หมัด และนับเป็นคนแรกในทีมมวยสากลสมัครเล่นไทย แต่ในรอบสอง อังคารต้องตกรอบเพราะพ่ายแพ้ให้แก่ วิเจนเดอร์ กุมาร นักมวยชาวอินเดียไป 13-3 หมัด เนื่องจากรูปร่างที่สู้ไม่ได้
ต่อมาอังคารจึงหันกลับไปชกมวยไทยอีกครั้ง และเกือบถึงขั้นเป็นอันตรายถึงแก่ชีวิต เมื่อเดือนกรกฎาคม พ.ศ. 2553 ได้ไปชกมวยเค-วัน ที่กรุงลิสบอน ประเทศโปรตุเกส ในแบบมวยรอบคัดเลือกผู้ชนะเพื่อที่จะเข้ารอบชิงชนะเลิศที่ประเทศญี่ปุ่น ในรอบชิงดำ อังคารปักหลักแลกหมัดกับ คาร์โก้ ดราโก้ นักมวยชาวเนเธอร์แลนด์ เชื้อสายอาร์เมเนีย อย่างดุเดือด ก่อนจะแพ้คะแนนไปหวุดหวิด หลังลงเวทีเกิดอาการเจ็บหน้าอกจนทรุด แต่อังคารได้ปฏิเสธที่จะได้รับการตรวจจากแพทย์ และยังแข็งใจเดินทางกลับมายังประเทศไทยได้ เมื่อกลับมาถึงแล้ว ร่างกายทนไม่ไหวจนสลบล้มลงไป ญาติ ๆ ได้นำตัวส่งโรงพยาบาลลำนารายณ์ แพทย์ได้ทำการเอ็กซ์เรย์ พบว่าปอดฉีกและมีเลือดคั่งในปอด ต้องผ่าตัดด่วนเอาเลือดที่คั่งออก และนำส
อ็กซ์เรย์ พบว่าปอดฉีกและมีเลือดคั่งในปอด ต้องผ่าตัดด่วนเอาเลือดที่คั่งออก และนำส่งเข้าห้องไอซียูทันที
ในส่วนของการชกรายการนี้ จึงเป็น เข้ม ศิษย์สองพี่น้อง ที่ได้รับสิทธิชกแทน

ผลงาน
* เหรียญทองเอเซียนเกมส์ พ.ศ. 2545 ประเทศเกาหลีใต้ (วูซู)
* เหรียญเงินเอเชียนเกมส์ พ.ศ. 2549 ประเทศกาตาร์ (มวยสากลสมัครเล่น)
* เหรียญทองซีเกมส์ พ.ศ. 2550 ประเทศไทย

เครื่องราชอิสริยาภรณ์

อ้างอิง

* ประวัตินักมวยสากลสมัครเล่นทีมชาติไทยชุด โอลิมปิก 2008
สเวนเซ่นส์
สเวนเซ่นส์ ( ) เป็นร้านสาขาประเภทร้านไอศกรีม มีสาขาทั่วโลก เริ่มเปิดตัวที่ซานฟรานซิสโกในปี ค.ศ. 1948 โดยในประเทศไทย เดอะ ไมเนอร์ ฟู้ด กรุ๊ป เป็นบริษัทผู้ได้รับเฟรนไชส์ เปิดตัวครั้งแรกในปี 2529 ที่เซ็นทรัล ลาดพร้าว มีพื้นที่ประมาณ 30 ตารางเมตร โดยมีพนักงานเพียง 14 คน ในตอนนั้น นอกจากประเทศไทยแล้ว เดอะ ไมเนอร์ ฟู้ด กรุ๊ป เป็นผู้ได้รับลิขสิทธิ์ดำเนินการอีก 32 ประเทศทั้งในเอเชีย และตะวันออกกลาง

ดูเพิ่ม
* แดรี่ควีน
* เบนแอนด์เจอร์รีส์
* ฮาเก้น-ดาส
* บาสกิน รอบบินส์
* โคลด์ สโตน ครีมเมอรี่
* ไผ่ทองไอศครีม
* มหาชัยไอศครีม
* ไอติมละมุน

อ้างอิง
แบรนด์นิว ซันเซท
แบรนด์นิว ซันเซท ( ) เป็นวงร็อก ประกอบด้วยสมาชิกคือ ศุภลักษณ์ โตวัชระกุล (ตูน) ร้องนำ, สุชาย ชูเชิด (ชาย) กีตาร์/ร้อง, ธนัช คงเกรียงไกร (ก้อง) กีตาร์/ร้อง, กานต์ณัฐ พหลกุล (ยุทธ) เบส และวรุตม์ หุนตระกูล (เติร์ก) กลอง | วรินทร ศรีนิล (บลูม) กลอง (อดีตสามาชิก), กานต์ เสนีย์ตันติกุล (กานต์) กีตาร์/ร้อง (อดีตสมาชิก)
ประวัติ
โดยทั้ง 5 คนเป็นเพื่อนมาก่อน รวมตัวแต่งเพลงกันโดยผสมผสานความชอบของแต่ละคนเข้าไปในเพลง เช่น ร็อก, พังก์, เฮฟวีเมทัล, อีโม, โพสต์พังก์ ฯลฯ หลังจากที่ใช้เวลาในการซ้อมและแต่งเพลงกันประมาณครึ่งปีจึงเดินหน้าเข้าห้องอัดเพื่อบันทึกเสียงผลงานชุดแรก “Pick you up when you’re falling down” (2003) ซึ่งทำหน้าที่โปรดิวซ์และควบคุมการมิกซ์เสียงเองทั้งหมดด้วยตนเอง อัลบั้มชุดนี้ขายหมดในเวลาในไม่กี่เดือน จากนั้นก็ได้ตระเวนตามทัวร์คอนเสิร์ต ทำให้ชื่อเสียงของเขาเป็นที่รู้จักในวงการเพลงใต้ดิน
ต่อมาในปี 2005 พวกเขากลับมากับอัลบั้มชุดที่ 2 อัลบั้ม “Realistic” ซึ่งวางขายในต่างประเทศอย่าง สิงคโปร์, มาเลเซีย และ ฟิลิปปินส์ พร้อมกับทัวร์คอนเสิร์ตสนับสนุนอัลบั้มในประเทศดังกล่าวอีกด้วย โดยใน 2 ชุดแรก ยอดขายมีเกือบ 3 หมื่นแผ่นทั้งในและต่างประเทศ

ในปี 2008 พวกเขาเซ็นสัญญากับโซนีบีเอ็มจี เพื่อออกผลงานชุดที่ 3 ชื่อ “BrandNew Sunset” ที่ใช้ชื่อวงเป็นชื่ออัลบั้ม และ มีโปรดิวเซอร์อย่างสก็อตต์ มอฟฟ์แฟตต์ (อดีตสมาชิกของเดอะ มอฟฟ์แฟตส์ วงพี่น้องชื่อก้องจากแคนาดา)

นอกจากนี้อัลบั้มชุดที่สามนี้ยังเป็นครั้งแรกที่แบรนด์นิว ซันเซทแต่งและร้องเพลงเป็นภาษาไทยอีกด้วย

แบรนด์นิว ซันเซท ออกผลงานสตูดิโออัลบั้มชุดที่ 4 Welcome Home ช่วงปลายปี พ.ศ. 2553
หลังจากประสบความสำเร็จกับอัลบั้ม Welcome Home (2553) 6 ปีต่อมาพวกเขาได้ออกผลงานสตูดิโอลำดับที่ 5

Of Space And Time (2559)

The Machiner (2563)

แนวเพลงและเสียงวิจารณ์
เว็บไซต์เอ็มทีวีเอเชียเขียนไว้ว่า "แบรนด์นิว ซันเซทนำพายุสู่การแสดงและเป็นวงหนึ่งที่น่าจับตาที่สุดหลังจากนำฮาร์ดร็อกที่หนักขึ้นสู่ท้องถิ่น" และเว็บไซต์ Purerock.org เขียนวิจารณ์อัลบั้ม “Realistic” ไว้ว่า "แบรนด์นิว ซันเซท สามารถอยู่ในทุกซีน จากร็อกสู่พังก์และอีโม"

นิตยสารสตาร์พิกส์ เขียนว่า "แบรนด์นิว ซันเซท รวมโอลด์สคูลเมทัลและพังก์ร็อกในอัลบั้ม “Realistic” ของพวกเขา"
ผลงาน
* Pick you up when you’re falling down (2003 - New Destiny Records / HERE)
* Realistic (2005 - New Destiny Records / HERE)
* BrandNew Sunset (2008 - Sony Bmg)
* Yesterday Today Tomorrow (2009 - Sony Music)
* Welcome Home (2010 - Sony Music)
* Of Space And Time (2016 - Self Release)
* The Machiner (2020)

รางวัล
* Voted to be one of the “DDT Magazine: 50 best things in Thailand 2006”.
* Thai Headbanger Award : Best Live Band (and nominated for best guitarist)

อ้างอิง

แหล่งข้อมูลอื่น
* Brandnewsunset 
* Brandnewsunset Hi5 
* Brandnewsunset
สุริยา ปราสาทหินพิมาย
จ่าสิบเอก สุริยา ปราสาทหินพิมาย (เกิดวันที่ 2 เมษายน พ.ศ. 2522; เป็นหลานปู่ของสุข ปราสาทหินพิมาย) เป็นนักมวยสากลสมัครเล่นทีมชาติไทย เจ้าของเหรียญเงิน เอเชียนเกมส์ ครั้งที่ 14 ที่เมืองปูซาน สาธารณรัฐเกาหลี จากนั้นมาคว้าเหรียญทองแดง ในกีฬาโอลิมปิกฤดูร้อน ครั้งที่ 28 ที่กรุงเอเธนส์ สาธารณรัฐเฮลเลนิก ในรุ่นมิดเดิลเวท 75 กก. และคว้าเหรียญทองกีฬาซีเกมส์ ครั้งที่ 25 ที่จังหวัดนครราชสีมา แต่ภายหลังตรวจพบสารต้องห้ามและถูกริบเหรียญรางวัล และทำให้ต้องหยุดชกไปหลายปี
ต่อมาในปี พ.ศ. 2553 สุริยาหวนกลับคืนมาชกมวยอีกครั้ง แทนที่ อังคาร ชมพูพวง ที่หันกลับไปชกมวยไทย ซึ่งสุริยาก็สามารถทำผลงานได้ดี ด้วยการคว้าเหรียญทองแดงมวยสากลสมัครเล่นรายการ โปเปนเชนโก เมโมเรียล ที่กรุงมอสโก ประเทศรัสเซีย ร่วมกับนักมวยสากลสมัครเล่นทีมชาติไทยหลายคน สุริยา ปราสาทหินพิมาย ยังได้เข้าร่วมการแข่งขันมวยไทย ในรายการศึกวันมวยไทยนายขนมต้ม โดยได้พบกับ ชิคกี้ แบงค็อกบ็อกซิ่ง ในการชิงแชมป์รุ่นมิดเดิลเวท WPMP ที่เซ็นทรัลเวิลด์ ในวันที่ 16 มีนาคม พ.ศ. 2555 และสุริยาเป็นฝ่ายชนะคะแนน

ปัจจุบัน สุริยา ปราสาทหินพิมาย มีค่าตัวในการแข่งขันที่ 3 หมื่นบาท และรับราชการทหารอยู่ที่ กองบัญชาการช่วยรบที่ 2 จังหวัดนครราชสีมา โดยมียศสิบเอก
โอลิมปิก 2004
สุริยาลงแข่งขันในรุ่นมิดเดิลเวท (75 กิโลกรัม) ในการแข่งขันโอลิมปิกฤดูร้อน 2004 ที่เมืองเอเธนส์ ประเทศกรีซ เส้นทางสู่เหรียญทองแดงของสุริยา คือ

* รอบ 32 คนสุดท้าย: ชนะ โยเซฟ ลูเบก้า จากยูลานด้า 30-21 หมัด
* รอบ 16 คนสุดท้าย: ชนะ เจวิด ทากิเยฟ จากอาเซอร์ไบจาน 19-19 หมัด (สุริยาชนะด้วยคะแนนดิบ)
* รอบก่อนรองชนะเลิศ: ชนะ โอเร็กซ์ มาสคิน จากยูเครน 28-22 หมัด
* รอบรองชนะเลิศ: แพ้ เกฟดาเบก เกดาเบคอฟ จากรัสเซีย 18-24 หมัด
เกียรติประวัติ
* แชมป์สหพันธ์มวยไทยอาชีพโลก (WPMF) 
* สิ่งที่ชกฝ่ายต่างประเทศ ของ สุริยา ปราสาทหินพิมาย
** ชนะคะแนน ชุย ซีแบน (กัมพูชา) ที่ เวทีมวยลุมพินี
** ชนะคะแนน ซีโบว ดาดาน (กัมพูชา) ที่ เวทีมวยลุมพินี
** ชนะคะแนน โซโมซิโอ บิซากาดะ (ซามัว) ที่ เวทีมวยลุมพินี
** ชนะคะแนน โจ ลีมาน (กัมพูชา) ที่ เวทีมวยลุมพินี
** ชนะคะแนน ทอน ลาซู (กัมพูชา) ที่ เวทีมวยลุมพินี
** ชนะคะแนน เคน นูมอร์ (กัมพูชา) ที่ เวทีมวยลุมพินี
** ชนะคะแนน ดอน เคซิมอร์ (กัมพูชา) ที่ เวทีมวยลุมพินี
** ชนะคะแนน ซิม บิงเบอร์ (กัมพูชา) ที่ เวทีมวยลุมพินี
** ชนะคะแนน ดัส ฮันไซ (กัมพูชา) ที่ เวทีมวยลุมพินี
** ชนะคะแนน เคน อิสมาน (กัมพูชา) ที่ เวทีมวยลุมพินี
** ชนะคะแนน ซิม เดม่า
มพินี
** ชนะคะแนน เคน อิสมาน (กัมพูชา) ที่ เวทีมวยลุมพินี
** ชนะคะแนน ซิม เดม่า (กัมพูชา) ที่ เวทีมวยลุมพินี
* แชมป์สภามวยไทยโลก (WBC MUAYTHAI)
** ชิง ชนะคะแนน แดนนี่ บิลล์ (แคเมอรูน) ที่ เวทีมวยลุมพินี
** ป้องกันตำแหน่งแชมป์ครั้งที่ 1 ชนะคะแนน คิม ลีเฮียง (เกาหลีใต้) ที่ เวทีมวยลุมพินี
เครื่องราชอิสริยาภรณ์
* พ.ศ. 2547 - เครื่องราชอิสริยาภรณ์อันเป็นที่สรรเสริญยิ่งดิเรกคุณาภรณ์ ชั้น จตุตถดิเรกคุณาภรณ์ 
* พ.ศ. 2548 - เครื่องราชอิสริยาภรณ์อันเป็นที่สรรเสริญยิ่งดิเรกคุณาภรณ์ ชั้นตติยดิเรกคุณาภรณ์

อ้างอิง

แหล่งข้อมูลอื่น
วัดรมณียาราม
วัดรมณียาราม เป็นวัดสังกัดคณะสงฆ์มหานิกาย ตั้งอยู่ในตำบลต้นธง อำเภอเมืองลำพูน จังหวัดลำพูน

ประวัติ
ในปี พ.ศ. 1206 พระนางจามเทวี ได้เสด็จขึ้นเรือมาตามแม่น้ำปิงตามคำเชิญของพระฤๅษีวาสุเทพ เพื่อขึ้นครองเมืองหริภุญชัย เมื่อมาถึงท่าน้ำชื่อ เจียงตอง (ปัจจุบันอาจเป็นอำเภอจอมทอง) พระนางจึงหยุดพักรี้พล ณ ที่นั้นและได้ตรัสกับนายธนูผู้ขมังเวทย์ให้ยิงธนูเพื่อหาภูมิประเทศที่เป็นชัยภูมิวิเศษที่จะสร้างวัด โดยที่พระนางเจ้าได้ตั้งจิตอธิษฐานว่า หากลูกธนูไปตก ณ ที่แห่งใดจะให้สร้างองค์มหาเจดีย์ และ วัด ณ ที่แห่งนั้น
ดังนั้น นายธนูผู้มีพระเวทย์ก็ยิงลูกธนูหันหัวศรมุ่งตรงมาทางทิศเหนือ และ เป็นที่ประหลาดอัศจรรย์ใจเมื่อลูกธนูพุ่งขึ้นสู่อากาศจากจุดที่ยิงจากเจียงตอง ลูกธนูพุ่งมาตามแรงอธิษฐานของพระนางเจ้าจาเทวี ซึ่งเมื่อนายธนูได้ติดตามค้นหาลูกธนูที่ยิงมานั้น ก็ได้พบว่าตกมายัง ณ.จุดที่สร้างองค์เจดีย์กู่ละมัก และ เมื่อได้มีการสร้างองค์เจดีย์เสร็จแล้ว ได้นำเอาพระธาตุของพระพุทธเจ้าซึ่งนำมาจากกรุงละโว้บรรจุไว้ภายในองค์มหาเจดีย์ และ ให้สร้างวัดไว้เป็นสถานที่ปฏิบัติธรรมจำพรรษาของพระสงฆ์ องค์เจ้าและสามเณรที่ได้อาราธนามาจากกรุงละโว้
กล่าวถึงองค์เจดีย์กู่ละมัก ซึ่งพระนางเจ้าจามเทวีได้นำเอาพระธาตุของพระพุทธเจ้าบรรจุไว้ข้างใน และ ยังเอาลูกธนูเสี่ยงทายลูกนั้นบรรจุไว้ด้วย และ ยังได้สร้างพระพุทธรูปเนื้อทองสัมฤทธิ์ขนาดเท่ากับเรือนร่างของพระนางเจ้าบรรจุไว้ข้างในด้วย เพื่อให้เป็นที่กราบไหว้ของผู้คนทั้งหลายและให้เป็นศิริมงคลแก่ผู้เคารพบูชา และ ยังเป็นการนำมาซึ่งความผาสุกความเจริญรุ่งเรืองแก่ผู้คนที่มาเคารพสักการะ
ปัจจุบันวัดรมณียาราม (กู่ละมัก) ตั้งอยู่เลขที่ 222 บ้านศรีย้อย หมู่ 4 ตำบลต้นธง อำเภอ เมือง จังหวัด ลำพูน สังกัดคณะสงฆ์มหานิกาย มีเนื้อที่ทั้งหมด 10 ไร่ 2 งาน 37 ตารางวา เสนาสนะประกอบด้วย เจดีย์กู่ระมัก วิหาร กุฏิสงฆ์ ศาลาบาตร ห้องประชุม ศาลาเปรียญ และ โรงครัว ปูชนียสถานประกอบด้วยพระพุทธรูปปางสมาธิศิลปละโว้ เศียรพระพุทธรูป เศียรพระฤๅษี ศิลปะละโว้ ธรรมาสหลวงที่ใช้สำหรับแสดงพระธรรมเทศนา ซึ่งสร้างโดยครูบาเจ้าศรีวิชัยและ องค์เจดีย์กู่ละมักที่มองเห็นนี้ เป็นองค์เจดีย์ที่สร้างครอบองค์เดิมโดยบารมีและฝีมือของครูบาเจ้าศรีวิชัย โดยมีการจัดงานฉลองเสนาสนะ(ปอยหลวง) เมื่อวันที่ 10 เดือนมีนาคม พ.ศ. 2475 ใช้เวลาในการก่อสร้าง 1 เดือน องค์เจดีย์กู่ละมักถือว่าเ
10 เดือนมีนาคม พ.ศ. 2475 ใช้เวลาในการก่อสร้าง 1 เดือน องค์เจดีย์กู่ละมักถือว่าเป็นสิ่งศักดิ์สิทธิ์และ เป็นที่เคารพกราบไหว้ของผู้คนทั้งหลาย ปัจจุบันนี้ มีพระภิกษุจำพรรษา 4 รูป สามเณร 8 รูป โดยมี พระครูปลัดชาติชาย ญาณโสภโณ เป็นเจ้าอาวาส รูปปัจจุบัน และยังเป็นประธานหน่วยอบรมประชาชนประจำตำบลต้นธง เป็นเจ้าสำนักปฏิบัติธรรมประจำตำบลต้นธง
ลำดับเจ้าอาวาสในอดีตถึงปัจจุบัน เท่าที่ทราบนาม

รูปที่ 1  พระดวงดี  ชุมภู

รูปที่ 2  พระดี อภินนฺโท

รูปที่ 3  พระอธิการบุญเป็ง ชุติปญฺโญ

รูปที่ 4  ครูบาคำมูล  ธมฺมวํโส

รูปที่ 5  พระอธิการทองดี อนาลโย

รูปที่ 6  พระบุญธรรม  อุตฺตโม

รูปที่ 7  พระบุญเป็ง  จนฺทสโร

รูปที่ 8  พระครูบุญเป็ง จนฺทวโร

รูปที่ 9  พระประพันธ์ ปภสฺสโร

รูปที่ 10 พระอธิการศุภชัย  สิริธมฺโม พ.ศ.2533-2543

รูปที่ 11 พระธิติพรรณ  ญาณวีโร พ.ศ. 2543-2545

รูปที่ 12 พระอุทัย  ชวนปญฺโญ พ.ศ.2545-2550

รูปที่ 13 พระทองอินทร์  สํวโร พ.ศ.2550-2555

รูปที่ 14 พระครูสุวัตถิ์ธรรมกิจ พ.ศ. 2555-2556(เจ้าคณะตำบลต้นธง รักษาการเจ้าอาวาส)
ทรามวัยกับไอ้ตูบ
ทรามวัยกับไอ้ตูบ ( ) เป็นภาพยนตร์แอนิเมชันอเมริกันที่ออกฉายวันที่ 22 กรกฎาคม, พ.ศ. 2498 ผลิตโดย วอลท์ดิสนีย์โปรดักชันส์ ภาพยนตร์กำกับโดย Clyde Geronimi, Wilfred Jackson, และ Hamilton Luske.
วันเดือนปีที่ออกฉายทั่วโลก
* บราซิล: 24 มิถุนายน, 1955
* บาฮามาส: 14 กรกฎาคม, 1955
* อาร์เจนตินา: 11 สิงหาคม, 1955
* สหราชอาณาจักร: 29 สิงหาคม, 1955
* โปรตุเกส: 28 กันยายน, 1955
* อิตาลี: 14 ธันวาคม, 1955
* ฝรั่งเศส: 16 ธันวาคม, 1955
* สวีเดน: 19 ธันวาคม, 1955
* ประเทศเอริเทรีย: 20 ธันวาคม, 1955
* ตุรกี: 22 ธันวาคม, 1955
* ฟินแลนด์: 23 ธันวาคม, 1955
* เดนมาร์ค: 26 ธันวาคม, 1955
* นอร์เวย์: 26 ธันวาคม, 1955
* ปานามา: 11 มกราคม, 1956
* ออสเตรเลีย: 23 กุมภาพันธ์, 1956
* ญี่ปุ่น: 10 สิงหาคม, 1956
* ฮ่องกง: 20 กันยายน, 1956
* ประเทศเยอรมนีตะวันตก: 14 ธันวาคม, 1956
* เม็กซิโก: 19 ธันวาคม, 1956
* ออสเตรีย: 11 มกราคม, 1957
* สเปน: 21 เมษายน, 1957 (as
็กซิโก: 19 ธันวาคม, 1956
* ออสเตรีย: 11 มกราคม, 1957
* สเปน: 21 เมษายน, 1957 (as La Dama y el Vagabundo)
* ประเทศฟิลิปปินส์: 5 ธันวาคม, 1959 (Davao)
* เปรู: 13 กันยายน, 1964
* รัสเซีย: 1969
* ซาอีร์: 14 ตุลาคม, 1973 (Kinshasa)
* ประเทศจาเมกา: 22 พฤศจิกายน, 1980
* โปแลนด์: 30 พฤษภาคม, 1995
* ประเทศเอสโตเนีย: 11 กรกฎาคม, 1995
* คูเวต: 26 พฤศจิกายน, 1995
* บรูไน: 12 เมษายน, 2004
รายชื่อเพลงประกอบภาพยนตร์เรื่องทรามวัยกับไอ้ตูบ
# Main Title (Bella Notte) /The Wag of a Dog's Tail
# Peace on Earth (Silent Night)
# It Has a Ribbon/Lady to Bed/A Few Mornings Later
# Sunday/The Rat/Morning Paper
# A New Blue Collar/Lady Talks To Jock & Trusty/It's Jim Dear
# What a Day!/Breakfast at Tony's
# Warning/Breakout/Snob Hill/A Wee Bairn
# Countdown to B-Day
# Baby's First Morning/What Is a Baby/La La Lu
# Going Away/Aunt Sarah
# The Siamese Cat Song/What's Going on Down There
# The Muzzle/Wrong Side of the Tracks
# You Poor Kid/He's Not My Dog
# Through the Zoo/A Log Puller
# Footloose and Collar-Free/A Night At The Restaurant/Bel
h the Zoo/A Log Puller
# Footloose and Collar-Free/A Night At The Restaurant/Bella Notte
# It's Morning/Ever Chase Chickens/Caught
# Home Sweet Home
# The Pound
# What a Dog/He's a Tramp
# In the Doghouse/The Rat Returns/Falsely Accused/We've Got to Stop That Wagon/Trusty's Sacrifice
# Watch the Birdie/Visitors
# Finale (Peace on Earth)
ผู้พากย์เสียง
* Peggy Lee - Darling, Si, Am,Peg
* Barbara Luddy - Lady
* Larry Roberts - Tramp
* Bill Thompson - Jock, Joe, Bulldog, Dachsie, Policeman
* Bill Baucom - Trusty
* Stan Freberg - Mr. Busy the beaver
* Verna Felton - Aunt Sarah
* Alan Reed - Boris
* Thurl Ravenscroft - Al the alligator
* George Givot - Tony
* Dallas McKennon - Toughy, Pedro, Professor
* Lee Millar - Jim Dear; Dogcatcher
* The Mellomen - Dog Chorus

แหล่งข้อมูลอื่น
*
ตามันเนอการา
ตามันเนอการา ( , "อุทยานแห่งชาติ") ตั้งอยู่ในเขตรัฐปะหัง รัฐกลันตัน และรัฐตรังกานู ในประเทศมาเลเซีย มีพื้นที่ประมาณ 4,343 ตารางกิโลเมตร หรือ 2,714,375 ไร่ มีอายุกว่า 130 ล้านปี เป็นป่าดิบชื้นที่เก่าแก่มากที่สุดของโลก ได้เป็นอุทยานแห่งชาติในปี ค.ศ. 1938 สภาพของพื้นที่ส่วนใหญ่ยังอยู่ในสภาพสมบูรณ์

สัตว์ป่าและพันธุ์พืช
มีสัตว์ป่าหายากมากมายเช่น 
* สมเสร็จไทย (Tapirus indicus)
* กระซู่ (Dicerorhinus sumatrensis)
* เสือโคร่งมลายู (Panthera tigris jacksoni)
* ปลาพลวง (Neolissochilus spp.)
* ปลาอะโรวาน่า (Scleropages formosus) 
* ไม้ยืนต้นกว่า 2,000 ชนิด 
* ดอกไม้กว่า 5,000 ชนิด 
* แมลงราว 3,000,000 ชนิด

อ้างอิง
ปราสาทอุ้มเมือง
ปราสาทอุ้มเมือง หรือ ปราสาทโต๊ะโมะ หรือ วัดอุโมงค์ เป็นปราสาทหินที่ตั้งอยู่ในอาณาเขตของแขวงจำปาศักดิ์ ประเทศลาวในปัจจุบัน ปราสาทนี้อยู่ทางเหนือของบ้านนาคำน้อยทางเหนือ อยู่ใกล้กับวัดพู แต่ต้องข้ามแม่น้ำและเดินเข้าไปในป่าเล็กน้อย แต่ปัจจุบันตัวปราสาททรุดโทรมมาก

ดูเพิ่ม
* ปราสาทหินวัดพูและสิ่งก่อสร้างใกล้เคียงในแขวงจำปาศักดิ์

อ้างอิง
แฉ! ขบวนการอาหารขยะ
แฉ! ขบวนการอาหารขยะ ( ) เป็นภาพยนตร์ตลกร้ายเสียดสีการเมืองแบบสารคดีล้อเลียนที่กำกับโดยริชาร์ด ลินเคลเตอร์ และเขียนบทโดย Linklater และ Eric Schlosser ภาพยนตร์นี้อิงอย่างหลวม ๆ จากหนังสือสารคดี ค.ศ. 2001 ของ Schlosser

นักแสดง

เผยแพร่
ภาพยนตร์เรื่องนี้ฉายรอบปฐมทัศน์ในการแข่งขันที่เทศกาลภาพยนตร์กาน ค.ศ. 2006 เมื่อวันที่ 19 พฤษภาคม จากนั้จึงออกฉายแบบจำกัดในประเทศออสเตรเลียเมื่อวันที่ 26 ตุลาคม ค.ศ. 2006
บ็อกซ์ออฟฟิศ
ภาพยนตร์ออกฉายในสหรัฐเพียง 321 แห่งเมื่อวันที่ 17 พฤศจิกายน ค.ศ. 2006 และทำรายได้ไป 410,804 ดอลลาร์สหรัฐตอนสุดสัปดาห์แรก จากนั้นจึงทำรายได้ไป 1,005,539 ดอลลาร์สหรัฐในประเทศสหรัฐ และ 1,203,783 ดอลลาร์สหรัฐที่ต่างประเทศ รวมกันเป็นเงินทั้งหมด 2,209,322 ดอลลาร์สหรัฐ

โฮมมีเดีย
มีการออกจำหน่ายดีวีดีในวันที่ 6 มีนาคม ค.ศ. 2007 และทำรายได้จากกการเช่าถึง 6.44 ล้านดอลลาร์สหรัฐใน 7 สัปดาห์แรก

อ้างอิง

แหล่งข้อมูลอื่น
* 
* 
* 
*
พิพิธภัณฑสถานเครื่องถ้วยเอเชียตะวันออกเฉียงใต้
พิพิธภัณฑสถานเครื่องถ้วยเอเชียตะวันออกเฉียงใต้ ตั้งอยู่ที่ มหาวิทยาลัยกรุงเทพ วิทยาเขตรังสิต ก่อตั้งขึ้นเมื่อปี พ.ศ. 2543 เนื่องในโอกาสครบรอบ 40 ปี ของมหาวิทยาลัยกรุงเทพ โดยเปิดให้บุคคลทั่วไปเข้าชมครั้งแรกเมื่อวันที่ 11 พฤษภาคม พ.ศ. 2548 และสมเด็จพระเทพรัตนราชสุดาฯ สยามบรมราชกุมารีเสด็จพระราชดำเนินทรงเปิดพิพิธภัณฑสถานเครื่องถ้วยเอเชียตะวันออกเฉียงใต้อย่างเป็นทางการเมื่อวันที่ 20 พฤศจิกายน พ.ศ. 2552
ภายในพิพิธภัณฑ์จัดแสดงเกี่ยวกับเครื่องปั้นดินเผาสมัยโบราณต่าง ๆ ได้แก่ เครื่องปั้นดินเผาที่ผลิตในประเทศไทย และเครื่องปั้นดินเผาที่เป็นสินค้านำเข้ามายังไทยและประเทศต่าง ๆ ในเอเชียตะวันออกเฉียงใต้กว่า 15,000 รายการ ซึ่งอาจารย์สุรัตน์ โอสถานุเคราะห์ ผู้ก่อตั้งมหาวิทยาลัยกรุงเทพได้มอบไว้

การเข้าชม
พิพิธภัณฑสถานเครื่องถ้วยเอเชียตะวันออกเฉียงใต้ เปิดให้เข้าชมทุกวันจันทร์ถึงวันศุกร์ ตั้งแต่ 10.00 น. ถึง 16.00 น. โดยไม่เก็บค่าเข้าชม และปิดให้บริการทุกวันเสาร์ วันอาทิตย์ วันหยุดนักขัตฤกษ์ และช่วงปิดภาคการศึกษาของมหาวิทยาลัย
การเดินทาง
* ทางยกระดับอุตราภิมุข
* รถประจำทางสาย 529, 539
* รถประจำทางปรับอากาศสาย 510, 539
* รถตู้ปรับอากาศ อนุสาวรีย์ชัยสมรภูมิ-มหาวิทยาลัยกรุงเทพ วิทยาเขตรังสิต แล้วต่อรถบริการภายในมหาวิทยาลัยกรุงเทพ
* รถแท็กซี่และรถยนต์ส่วนตัว สามารถจอดรถได้ บริเวณลานจอดรถ 5

ลิงค์ที่เกี่ยวข้อง
* เว็บไซต์พิพิธภัณฑสถานฯ
*ที่ตั้งพิพิธภัณฑสถานฯ
บริกเกิน
บริกเกิน เป็นท่าเรือเก่าของเมืองบาร์เกิน ที่เป็นหลักฐานแสดงความสำคัญของเมืองในฐานะส่วนหนึ่งของจักรวรรดิการค้าของสันนิบาตฮันเซอ ตั้งแต่คริสต์ศตวรรษที่ 14 จนถึงกลางคริสต์ศตวรรษที่ 16 เคยเกิดเพลิงไหม้เผาทำลายบ้านไม้อันสวยงามของบริกเกิน มาแล้วหลายครั้ง โดยครั้งสุดท้ายเกิดขึ้นเมื่อ พ.ศ. 2498 แต่โครงสร้างหลักยังคงสภาพดีอยู่ มีอาคารหลงเหลืออยู่ 58 หลัง ปัจจุบันหลายหลังถูกใช้เป็นห้องทำงานของศิลปิน

ในสภาพปัจจุบัน ส่วนนี้ของเมืองซึ่งมีอาคารไม้แบบโบราณ เป็นสถานที่ที่หลงเหลือจากหนึ่งในท่าเรือการค้าขนาดใหญ่ที่เก่าแก่ที่สุดของยุโรปเหนือ และเป็นสถานีการค้านอกสันนิบาตฮันเซอเพียงแห่งเดียวที่มีโครงสร้างดั้งเดิมหลงเหลืออยู่ภายในอาณาเขตของเมือง
ท่าเรือของบาร์เกินก่อตั้งขึ้นเมื่อประมาณ พ.ศ. 1643-1652 โดย King Olav the Peaceful (Olav Kyrre) แรกเริ่มนั้นเป็นของขุนนางชาวนอร์เวย์ที่ถือสิทธิผูกขาดการค้าปลา ในช่วงเวลานี้มีเรื่องเล่าขานถึงย่าน Bryggen ว่าเป็นถิ่นฐานของพ่อค้าจากตระกูลขุนนางโรมันโบราณ อย่างเช่นเรื่องเล่าของ King Sverre กระทั่งประมาณ พ.ศ. 1893-1902 สันนิบาตฮันเซอได้มีอำนาจเหนือบาร์เกิน และริเริ่มการค้าอาหารบรรจุหีบห่อภายในเวลาไม่นาน โดยย่านบริกเกินเป็นถิ่นที่อาศัยของชาวอาณานิคมเยอรมัน และมีลักษณะเด่นที่การก่อสร้างอาคารเรียงรายไปตามถนนแคบๆที่ทอดตัวขนานไปกับท่าเรือ
Urban unit ตั้งเรียงรายอยู่รอบ Couryard (the Gard) ซึ่งจะเป็นบ้านไม้สามชั้นที่มีหน้าจั่วและผนังข้างมุงด้วยแผ่นไม้ ส่วนด้านหลังของ the Gard มีโกดังหรือห้องเก็บของขนาดเล็ก (kjellere) ที่สร้างด้วยหินเพื่อป้องกันบริเวณนี้จากเหตุเพลิงไหม้ โครงสร้างอาคารลักษณะนี้ถูกปรับให้เข้ากับสภาพการดำรงชีวิตของชาวอาณานิคมในสถานีการค้าของสันนิบาตฮันเซอ
ย่านนี้เคยประสบกับความเสียหายมาหลายศตวรรษ ตัวอย่างเหตุการณ์ที่สร้างความเสียหายมากที่สุดคือ เหตุเพลิงไหม้เมื่อ พ.ศ. 2019 และ พ.ศ. 2245 แต่ย่านนี้ยังคงรักษารูปแบบในยุคกลางไว้ได้ อันเนื่องมาจากการสร้างใหม่อยู่เสมอ โดยสอดคล้องกับแผนผังดั้งเดิมและใช้เทคนิคแบบโบราณ ใน พ.ศ. 2498 เหตุเพลิงไหม้อีกครั้งหนึ่งสร้างความเสียหายต่อเมืองเป็นบริเวณกว้าง พื้นที่หนึ่งในสามของเมืองถูกทำลาย หลังจากภัยพิบัติครั้งสุดท้ายนี้ บ้าน 58 หลังที่ยังคงอยู่ได้รับการซ่อมแซม และด้วยการขุดค้นอย่างมีแบบแผน ได้เผยให้เห็นร่องรอยการก่อสร้างหลายระดับชั้นในย่านนี้ ตั้งแต่คริสต์ศตวรรษที่ 12-18 ด้วยโอกาสนี้จึงได้มีการศึกษาการเปลี่ยนแปลงในพื้นที่ชุมชนริมฝั่งทะเลซึ่งเกิดขึ้นได้ง่ายกว่าช
ใน พ.ศ. 2522 บริกเกินรับการขึ้นทะเบียนโดยยูเนสโกให้เป็นมรดกโลก ด้วยลักษณะเฉพาะและความเก่าแก่ของย่านคลังสินค้าที่สร้างด้วยไม้ อันเป็นตัวอย่างชั้นเยี่ยม

แหล่งข้อมูลอื่น

* Google Earth 3D Model
ฮอบบิท (วงดนตรี)
ฮอบบิท ( ) เป็นวงดนตรีแนวป็อปร็อก สัญชาติไทย จากค่ายมิวสิก บั๊กส์ ประกอบด้วยสมาชิก ได้แก่ เอฟ-อมรวุฒิ เมธสาตร์ (ร้องนำ), เอ็ม-ยุทธนา ประจิมทิศ (กีตาร์), แก๊ป-ชาย 
นวาวัฒน์ (กลอง), และ อรรถ-อภิชาต ชูแก้ว (เบส)

เริ่มทำงานเป็นเป็นกลุ่มคนเบื้องหลังความสำเร็จของศิลปินร่วมค่าย จนได้มีผลงานเพลงแนะนำ ในเพลง "คำดี ๆ" และ "เท่าเดิม" จากโปรเจกต์ Teen Spirit หลังจากนั้นจึงมีผลงานอัลบั้มชุดแรกที่ชื่อ Display เป็นแนวเพลงที่พวกเขาเรียกว่า Hard Pop เพลงดังชุดนี้ “ถูกที่ ผิดเวลา” ขึ้นอันดับ 1 บนชาร์ท Seed Chart Top 20 ภายในเวลา 2 สัปดาห์
คำว่า ฮอบบิท มาจากตัวละครเรื่อง เดอะลอร์ดออฟเดอะริงส์ ซึ่งพวกเขาชอบตัวละครตัวนี้และได้พูดถึงที่มาของชื่อวงไว้ว่า "พวกเขาเป็นคนตัวเล็ก ที่ทำงานใหญ่สำเร็จ... พวกเราจึงอยากเป็นเช่นนั้น" ซึ่งพวกเขาทั้ง 4 คนก็เป็นคนรูปร่างเล็กด้วย

ผลงาน
* อัลบั้ม Display (พ.ศ. 2551)

# คนตัวเล็ก
# ควัน
# คิดลึก
# คำดี ๆ
# การกลับมา
# เอาอยู่
# ถูกที่ ผิดเวลา
# ของสะสม
# ราตรีนี้อีกยาวไกล
# เพลงห่วย ๆ
# เท่าเดิม (เรียบเรียงดนตรีใหม่ ต้นฉบับ ของ Labanoon)

* New Single (พ.ศ. 2555)
# ความกล้า
# รักไม่เต็มปาก
# เฟี้ยว (ผมชอบพี่ก็ตรงนี้)

* New Single (พ.ศ. 2556)
# โลกซึมเศร้า

* New Single (พ.ศ. 2559)
# ฉันกับเธอ (You&Me)
# ม้าหมุน (Happiness)
* New Single (พ.ศ. 2560)
# เถ้าถ่าน
# ที่อยู่ของดาว (A Place You Belong)
# บกพร่องในหน้าที่ (Guilty)

* New Single (พ.ศ. 2561)
# รักเธอมากไป

*New Single (พ.ศ. 2562)

# ใกล้เธอได้เท่าเดิม

อ้างอิง

แหล่งข้อมูลอื่น
* Hobbit Facebook
* Hobbit Hi5
ไข่เค็ม
ไข่เค็ม เป็นการถนอมอาหารอย่างหนึ่ง โดยมากมักจะใช้ไข่เป็ด แล้วนำไปแช่ในน้ำเกลือหรือนำไปพอกด้วยวัสดุที่ผสมเกลือเพื่อให้เกลือซึมเข้าไปในเนื้อของไข่ เพื่อให้สามารถเก็บไข่ไว้ได้นานขึ้น ไข่เป็ดเค็มที่ผลิตจากการแช่น้ำเกลือจะมีกลิ่นน้ำเกลือ ไข่ขาวจะแน่นและเนียน ในขณะที่ไข่แดงจะมีสีออกส้มอมแดง แต่ถ้าใช้ไข่ไก่จะมีรสชาติและรสสมผัสที่แตกต่างออกไป และรสชาติไข่แดงจะเข้มข้นน้อยกว่าไข่เป็ด

ไข่เค็มสามารถนำมาใช้ประกอบอาหาร หลังจากที่ผ่านการต้มหรือนึ่ง, เอามาใส่โจ๊ก, กินกับข้าวต้ม, หรือจะเอาไปทอดเป็นไข่ดาวก็ได้ ในส่วนของรสชาติ ไข่ขาวจะมีรสเค็มโดด ในขณะที่ไข่แดงจะมีรสมันและเค็มน้อยกว่าไข่ขาว
นอกจากนี้ ไข่แดงเค็ม มักถูกนำไปทำเป็นไส้ของขนมไหว้พระจันทร์ เพื่อเป็นสัญลักษณ์แทนดวงจันทร์

ปัจจุบัน ไข่เค็ม คือว่าเป็นอาหารที่มีความนิยมเป็นอย่างแพร่หลาย และจากความเจริญเติบโตของบ้านเมืองในยุคปัจจุบัน ทำให้เกิดมีการขยายตัวและแข่งขันในทางเศรษฐกิจ ทำให้ไข่เค็มจากอดีตที่จำกัดอยู่ในวงแคบๆ ในครัวเรือน ได้เข้ามาสู่ระบบการค้าเชิงพาณิชย์มากขึ้น โดยมีการจำหน่ายตามห้างสรรพสินค้าขนาดใหญ่ หรือมีการส่งออกเพื่อจำหน่ายไปยังต่างประเทศ ด้วยเหตุนี้ ผู้ผลิต จึงต้องมีการคิดค้นและพัฒนาสูตรไข่เค็มใหม่ๆ ขึ้นมาจากเดิม เพื่อเพิ่มทางเลือกให้กับผู้บริโภค และตอบรับกับตลาดในยุคเศรษฐกิจในปัจจุบัน อาทิ เข่น ไข่เค็มสูตรสมุนไพร หรือ ไข่เค็มสูตรกะทิ เป็นต้น
แหล่งผลิตที่มีชื่อเสียง
* อำเภอไชยา จังหวัดสุราษฎร์ธานี จะใช้ดินจอมปลวกร่อนผสมกับเกลือและน้ำ และจะใช้ไข่เป็ดจากอำเภอไชยาเท่านั้น 
* อำเภอเมืองลพบุรี จังหวัดลพบุรี จะใช้ดินสอพองผสมเกลือและน้ำแล้วนำมาพอกไข่ 
*อำเภอเมืองพิษณุโลก จังหวัดพิษณุโลก จะใช้ดินสอพองผสมกะทิและเกลือไอโอดีนแล้วนำมาพอกกับไข่เป็ด

อ้างอิง

* Sandra Leong, 2008. Salted egg hunt , Mar 23, 2008, The Sunday Times
แหล่งข้อมูลอื่น
อาหารจานด่วน
อาหารจานด่วน หรือ ฟาสต์ฟู้ด ( ) เป็นคำจำกัดความของอาหารที่สามารถเตรียมและปรุงได้อย่างรวดเร็วมาก เนื่องจากมีการอาหารที่ผ่านกระบวนการปรุงแปรรูปอาหารแล้วแช่แข็ง เพียงแค่ให้ความร้อนนำมา ทอด นึ่ง ในระยะเวลาที่สั้น ขณะที่อาหารมื้อใด ๆ ก็ตามที่ใช้เวลาในการเตรียมและปรุงสั้นก็อาจจัดว่าเป็นอาหารจานด่วน มีขั้นตอนที่ไม่ยุ่งยากมากนัก โดยมีวัฒนธรรมจากอเมริกาที่มีผู้ประกอบการจากบริษัทต่าง ๆ เช่น แมคโดนัลด์ เคเอฟซี และเบอร์เกอร์คิง ที่มีการขาย อาหารจานด่วนมากที่สุด อาหารจานด่วนสามารถรับประทานได้ในร้านหรือทานเองที่ไหนก็ได้ มีราคาต่ำ และมีความนิยมสูงเพราะสะดวกสบาย แต่ปริมาณสารอาหารที่ได้รับ ส่วนใหญ่เป็น คาร์โบไฮเดรตและไขมัน เนื่องจากอาหารที่ทำส่วนใหญ่ ทำมาจาก
ที่ได้รับ ส่วนใหญ่เป็น คาร์โบไฮเดรตและไขมัน เนื่องจากอาหารที่ทำส่วนใหญ่ ทำมาจาก แป้งและเนื้อ รวมไปถึงน้ำมัน มีวิตามินแร่ธาตุที่สามารถนำไปใช้ในชีวิตประจำวันได้ต่ำ เพราะมีส่วนประกอบของพืชที่น้อย มีหลายสาขาและมีเกือบทั่วโลก
ดูเพิ่ม
* ชาติชาย มุกสง. “ฟาสต์ฟู้ดกลายพันธุ์: การเปลี่ยนแปลงความหมายของอาหารกับการบริโภคเชิงสัญญะข้ามวัฒนธรรม.” ใน การเดินทางของสินค้าสมัยใหม่. น. 201-265. กรุงเทพฯ: ศูนย์มานุษยวิทยาสิรินธร, 2550.
* บรรจง ศีละวงษ์เสรี. “‘แมคโดนัลดาภิวัฒน์’ (Mcdonaldization) ภัตตาคารอาหารด่วน (Fast-Food Restaurant) และกระบวนการทำงานแบบแมค (McDonaldized work Process): การศึกษาเบื้องต้น.” วิทยานิพนธ์มหาบัณฑิต คณะสังคมวิทยาและมานุษยวิทยา มหาวิทยาลัยธรรมศาสตร์, 2545.
สำนักงานศิลปวัฒนธรรมร่วมสมัย
สำนักงานศิลปวัฒนธรรมร่วมสมัย เป็นส่วนราชการฐานะเทียบเท่ากรม ในสังกัดกระทรวงวัฒนธรรม จัดตั้งขึ้นตามพระราชบัญญัติปรับปรุงกระทรวง ทบวง กรม พ.ศ. 2545 มีหน้าที่ในการส่งเสริม สนับสนุนและเผยแพร่ศิลปวัฒนธรรมร่วมสมัย เพื่อสร้างคุณค่าทางสังคมและเพิ่มมูลค่าทางเศรษฐกิจ มีหน้าที่ในการส่งเสริม สนับสนุน และเผยแพร่กิจกรรมสร้างสรรค์งานศิลปวัฒนธรรมร่วมสมัย เพื่อเพิ่มพูนปัญญาและประยุกต์ใช้ในสังคม และส่งเสริม สนับสนุน และจัดให้มีหอศิลป์เพื่อเป็นแหล่งเรียนรู้งานศิลปวัฒนธรรมร่วมสมัย
สำนักงานศิลปวัฒนธรรมร่วมสมัย มีภารกิจเกี่ยวกับการดำเนินการส่งเสริม สนับสนุน และเผยแพร่กิจการสร้างสรรค์ศิลปวัฒนธรรมร่วมสมัย เพื่อเพิ่มพูนพัฒนาภูมิปัญญา และการประยุกต์ใช้ในสังคม โดยให้มีอำนาจหน้าที่ดังต่อไปนี้
# ส่งเสริม สนับสนุน และจัดให้มีหอศิลป์เพื่อเผยแพร่งานศิลปวัฒนธรรมร่วมสมัย
# ประสานงานเครือข่ายองค์กรศิลปวัฒนธรรมทั้งภาครัฐและภาคเอกชน ทั้งในและต่างประเทศ
# จัดให้มีศูนย์ข้อมูลสารสนเทศด้านศิลปวัฒนธรรมร่วมสมัย
# ศึกษา วิจัย เพื่อพัฒนาองค์ความรู้ สติปัญญา และการประยุกต์ใช้งานศิลปวัฒนธรรมร่วมสมัย
# ระดมทรัพยากรและจัดให้มีกองทุนหรือแหล่งทุนด้านศิลปวัฒนธรรมร่วมสมัย
# ปฏิบัติการอื่นใดตามที่กฎหมายกำหนดให้เป็นอำนาจหน้าที่ของสำนักงานหรือตามที่กระทร
# ปฏิบัติการอื่นใดตามที่กฎหมายกำหนดให้เป็นอำนาจหน้าที่ของสำนักงานหรือตามที่กระทรวงหรือคณะรัฐมนตรีมอบหมาย
การแบ่งส่วนราชการ
สำนักงานศิลปวัฒนธรรมร่วมสมัย มีการแบ่งส่วนราชการ ดังนี้ 
# กลุ่มตรวจสอบภายใน
# กลุ่มพัฒนาระบบบริหาร
# สำนักงานเลขานุการกรม
# ศูนย์เครือข่ายสัมพันธ์และแหล่งทุน
# ศูนย์หอศิลป์
# สถาบันศิลปวัฒนธรรมร่วมสมัย

อ้างอิง

แหล่งข้อมูลอื่น
* สำนักงานศิลปวัฒนธรรมร่วมสมัย
แหลมพันวา
แหลมพันวา ( ) ตั้งอยู่ในเขตตำบลวิชิต อำเภอเมืองภูเก็ต จังหวัดภูเก็ต ทางทิศตะวันออกเฉียงใต้ของเกาะภูเก็ต บริเวณนั้นมีทิวทัศน์ที่สวยงาม น้ำทะเลใสสะอาด และยังคงความเป็นธรรมชาติของคนท้องถิ่นไว้ได้เป็นอย่างดี เป็นที่ตั้งของโครงการก่อสร้างโรงแรมระดับห้าดาวเป็นจำนวนมาก โดยโรงแรมแห่งแรกที่ตั้งอยู่ที่แหลมนี้ คือ โรงแรมเคปพันวา เป็นโรงแรมระดับหรูแห่งแรกของจังหวัดภูเก็ต

หาดพันวา ภูเก็ต
หาดพันวาเป็นหาดที่อยู่ห่างจากตัวเมืองภูเก็ตประมาณ 15 กิโลเมตร โดยทางเข้าจะเป็นเนินเขาอยู่ทางซ้ายมือ ก่อนถึงพิพิธภัณฑ์สัตว์น้ำเล็กน้อย เป็นหาดทรายสีขาว น้ำทะเลสีเขียวมรกต มีต้นมะพร้าวขึ้นอยู่เต็มชายหาด เหมาะแก่การเล่นน้ำ อาบแดด กีฬาทางน้ำเป็นอย่างยิ่ง
;จุดเด่น
* มีแหล่งท่องเที่ยวที่อยู่บริเวณใกล้เคียงคือ พิพิธภัณฑ์สัตว์น้ำ
* บริเวณหาดเหมาะสำหรับเล่นน้ำ
* เม็ดทรายบริเวณหาดมีความขาวและละเอียดมาก
* มีแหล่งช็อปปิ้ง ขนาดเล็ก และแพ็คเกจทัวร์ ไว้ค่อยบริการนักท่องเที่ยว
;จุดด้อย
* เป็นหาดที่ต้องผ่านโรงแรมเคปพันวาเข้าไป ดังนั้นต้องเป็นแขกที่พักในโรงแรม จึงสามารถชื่นชมบรรยากาศได้

การเดินทาง
สามารถเดินทางจากในเมืองประมาณ 20 นาที โดยใช้เส้นทางมาพิพิธภัณฑ์สัตว์น้ำ โดยผ่านร้านอาหารเคียงเล และค่ายทหารเรือประมาณ 20 เมตร จะมีซอยยะนุ้ยด้านซ้ายมือ เลี้ยวซ้ายเข้าซอยดังกล่าว ขับตามทางขึ้นเนินสู่โรงแรมเคปพันวา และต้องเดินเท้าโดยผ่านโรงแรมเคปพันวาเข้าสู่หาด
แหลมพันวาอยู่ใกล้เคียงกับอ่าวตังเขิน ที่ยังมีระบบนิเวศที่สมบูรณ์ ชายหาดมีแหล่งหญ้าทะเล แนวปะการัง และป่าชายเลน เป็นที่ตั้งของสถาบันวิจัยทรัพยากรทางทะเลชายฝั่งทะเลและป่าชายเลน กรมทรัพยากรทางทะเลและชายฝั่ง กระทรวงทรัพยากรธรรมชาติและสิ่งแวดล้อม มีรายงานการพบพะยูน เมื่อ พ.ศ. 2551

อ้างอิง

แหล่งข้อมูลอื่น
ศาลพระภูมิ
ศาลพระภูมิ หมายถึง ศาลที่สร้างขึ้นเพื่อให้เป็นที่สถิตของเทพารักษ์ พระภูมิหมายถึงวิญญาณหรือสิ่งศักดิ์สิทธิ์ที่ปกปักดูแลรักษาสถานที่ต่าง ๆ ไม่ว่าจะเป็นอาคาร บ้านเรือน สำนักงาน คนไทยเชื่อเรื่องภูมิวิญญาณประจำบ้านมาอย่างช้านาน หากปลูกบ้านก็ต้องทำพิธีตั้งศาลอัญเชิญเทพมาสถิต ณ ที่บ้าน เพื่อขอโชคลาภ และให้เกิดความสุข ไม่เจ็บไม่ไข้แก่ผู้อยู่อาศัย ศาลพระภูมิพบได้ทั่วไปในประเทศไทยแต่ไม่นิยมในภาคเหนือเพราะมีผีปู่ย่าคอยปกป้องอยู่แล้ว และยังพบว่ามีปรากฏในประเทศลาวและประเทศกัมพูชาอีกด้วย
ลักษณะ
ศาลพระภูมิมีลักษณะเป็นบ้านหรือวิหารหลังเล็กตั้งอยู่บนเสาเดี่ยว หรือปะรำทำจากปูนหรือไม้เป็นต้น ตั้งไว้ในจุดที่เชื่อว่าเป็นมงคล ซึ่งมักจะอยู่ริมรั้วหรือมุมหนึ่งนอกบ้าน ไม่นิยมตั้งอยู่ใกล้บ้านจนเงาทับศาลพระภูมิได้เพราะเชื่อว่าพระภูมิจะไม่คุ้มครอง

การตั้งศาลพระภูมินั้นจะต้องเรียกพราหมณ์มาดูฤกษ์ยาม และทิศทางในการตั้งศาล รวมถึงการเตรียมพิธีพร้อมเครื่องตั้งสังเวยด้วย พราหมณ์ผู้ประกอบพิธีจะแจ้งเรื่องเครื่องเซ่นตามฤกษ์ที่ตั้งศาล ตามหลักของพราหมณาจารย์ ศาลพระภูมิจะต้องหันหน้าไปทางทิศเหนือหรือทิศตะวันออก บนศาลอาจมีรูปปั้นข้าทาสบริวาร ทหารรับใช้ รวมทั้งช้าง ม้า สนม ฯลฯ อาจมีแจกันดอกไม้ กระถางธูป
การบวงสรวงศาลพระภูมิเป็นการถวายพวงมาลัย ดอกไม้ และอาหาร ให้แก่วิญญาณที่สถิตอยู่ในศาล ซึ่งมักจะทำก่อนพิธีกรรมของบ้านนั้นหรือเนื่องในวันสำคัญ

ศาลตายาย
ศาลตายายหรือศาลเจ้าที่มักตั้งเคียงคู่กับศาลพระภูมิ จะเป็นศาลที่สร้างขึ้นเพื่อให้เจ้าที่เจ้าทางที่อาศัยอยู่บนที่ดินได้เข้ามาอาศัย เพื่อปกปักรักษาที่ดิน หรือผู้อยู่อาศัย ซึ่งจะแตกต่างจากศาลพระภูมิ เพราะศาลพระภูมิคือ ศาลสำหรับเทพ เทพารักษ์ ทำให้การตั้งศาลตายาย จะต้องลดระดับลงให้ต่ำกว่าศาลพระภูมิ ศาลตายายมักเป็นศาล 4 เสาหรือ 6 เสา โดยมากมักนิยมเลือกเป็นแบบบ้านไม้เรือนไทย ส่วนศาลพระภูมิจะมีเพียงเสาเดียวซึ่งมักจะหล่อปูน

ดูเพิ่ม
* ศาลท้าวมหาพรหม โรงแรมเอราวัณ
* พระภูมิ
อ้างอิง

แหล่งข้อมูลอื่น
สายไหม (ขนม)
สายไหม เป็นขนมชนิดหนึ่ง เป็นน้ำตาลปั่นขึ้นมาเป็นเส้นบางเบา ลักษณะคล้ายก้อนเมฆ อาจมีหลายสีตามแต่จะแต่งแต้ม เพื่อเป็นต้วแทนความฝันและจินตนาการตามความเชื่อของชาวตะวันตก จึงเป็นเหมือนกับขนมที่อยู่ในเทพนิยายโดยมีการนำมาเป็นขนมตัวแทนของสวนสนุกหรือละครสัตว์ เนื่องจากปั่นขึ้นเป็นขนมได้อย่างง่ายดายน่าอัศจรรย์

ประวัติ

ขนมสายไหมประดิษฐ์ขึ้นในปี ค.ศ. 1904 โดย วิลเลียม มอร์ริสัน และ จอห์น วราตัน ในงานมหกรรมซื้อขายหลุยส์เซียอานา (Louisiana Purchase Exposition) ในชื่อ Fairy Floss โดยสามารถขายได้มากตามยอดสั่งซื้อจำนวน 68,655 กล่อง โดย ณ เวลานั้นราคาที่ขายคือ 0.25 ดอลลาร์ (เทียบเท่า 5.70 ดอลลาร์ ใน พ.ศ. 2550)
การผลิต
เครื่องทำสายไหมรุ่นแรกจะมีหม้อใบเล็กสำหรับใส่น้ำตาลและสารแต่งสีอาหาร เครื่องทำความร้อนบริเวณขอบจะทำให้น้ำตาลหลอมละลายและน้ำตาลเหลวจะถูกปั่นให้ไหลผ่านรูเล็ก ๆ และจะแข็งตัวในอากาศ และจากนั้นถูกจับไว้โดยหม้อใบใหญ่ ผู้ควบคุมเครื่องจะแหย่แท่งไม้หรือมือลงไปในหม้อใหญ่เพื่อให้สายไหมจับตัวเป็นก้อน เครื่องทำสายไหมในปัจจุบันก็ใช้หลักการในทำนองนี้ โดยในด้านส่วนผสมของสายไหม จะเป็นการใช้ น้ำตาล เพียงอย่างเดียวเนื่องจากในขั้นตอนการทำสามารถเทน้ำตาลลงไปในเครื่องทำสายไหมเพื่อทำสายไหมออกมาได้เลย
ลักษณะ
สายไหมจะมีรสชาติหวานและเหนียว ๆ ละลายในปากอย่างรวดเร็วเหมือนกับปุยฝ้าย ไม่มีกลิ่มหอมมากมาย เนื่องจากตัวเครื่องทำให้มีกลิ่นน้ำตาลอยู่แล้ว เวลาแห้งจะนุ่มเหมือนปุยฝ้าย แต่ถ้าชื้นจะเหนียวหนืด สามารถทานกับขนมกรอบได้ดีที่สุด

อ้างอิง
บราซิเลีย
บราซิเลีย ( ) เป็นเมืองหลวงของประเทศบราซิล ได้รับการก่อตั้งเป็นเมืองหลวงใน ค.ศ. 1960 ก่อนหน้านี้เมืองหลวงของประเทศได้แก่ ซัลวาดอร์ (ค.ศ. 1549–1763) และรีโอเดจาเนโร (ค.ศ. 1763–1960) เมืองนี้ได้รับการวางแผนผังเมืองเป็นอย่างดี เช่นเดียวกับวอชิงตัน ดี.ซี. ของสหรัฐอเมริกา และแคนเบอร์รา ประเทศออสเตรเลีย ชื่อบราซิเลียมาจากภาษาละตินแปลว่า "บราซิล"
นครรีโอเดจาเนโรเคยเป็นเมืองหลวงของประเทศบราซิลนานเกือบ 3 ศตวรรษ พื้นที่ติดชายฝั่งทะเลนี้ได้ชื่อว่าเป็นเมืองที่มีขนาดใหญ่เป็นอันดับ 2 ของประเทศ แต่ด้วยอาณาเขตที่อยู่ห่างไกลสุดขอบแผ่นดิน ทำให้รัฐบาลมีความคิดที่จะย้ายเมืองหลวงขยับเข้าไปใจกลางแผ่นดินมากขึ้น เพื่อกระจายความเจริญให้ทั่วถึงและป้องกันการโจมตีทางทะเลจากชาติต่าง ๆ เช่น โปรตุเกส ฝรั่งเศส เนเธอร์แลนด์ แผนการที่วางไว้ คือการทำให้บราซิเลียซึ่งตั้งอยู่บริเวณตอนกลางของฝั่งตะวันตก กลายเป็นศูนย์กลางของที่ทำการรัฐบาล แผนการสร้างเมืองหลวงใหม่ได้รับการเสนอขึ้นมาตั้งแต่ ค.ศ. 1823 และในที่สุด พื้นที่ 14,400 ตารางกิโลเมตรนี้ก็ได้กลายเป็นสถานที่ก่อสร้างเมืองหลวงแห่งใหม่ที่ชื่อว่า "บราซิเลีย" ใน ค.ศ.
รนี้ก็ได้กลายเป็นสถานที่ก่อสร้างเมืองหลวงแห่งใหม่ที่ชื่อว่า "บราซิเลีย" ใน ค.ศ. 1956 รัฐบาลได้จัดการแข่งขันออกแบบผังเมืองใหม่และใช้ผังเมืองที่ชนะการแข่งขันเป็นต้นแบบในการก่อสร้าง ประธานาธิบดี ฌูเซลีนู กูบีแชก (Juscelino Kubitschek) ซึ่งดำรงตำแหน่งผู้นำประเทศในขณะนั้น ต้องการสร้างเมืองใหม่ให้แล้วเสร็จในขณะที่อยู่ยังในตำแหน่ง ทำให้การก่อสร้างเป็นไปอย่างเร่งรีบโดยใช้เวลาเพียง 3 ปีครึ่ง รัฐบาลได้สถาปนากรุงบราซิเลียเป็นเมืองหลวงอย่างเป็นทางการเมื่อวันที่ 21 เมษายน ค.ศ. 1960 แม้ว่าการก่อสร้างจะยังเสร็จไม่สมบูรณ์ก็ตาม
บราซิเลียเป็นที่ตั้งของรัฐสภาและที่ทำการสำคัญของรัฐบาล นอกจากนี้ยังเป็นที่ตั้งของสำนักงานใหญ่ของหลายบริษัท เมืองแห่งนี้มีนโยบายผังเมืองที่ชัดเจน มีพื้นที่เฉพาะซึ่งจำกัดไว้สำหรับสิ่งปลูกสร้างเกือบทุกชนิด อาทิ มีการจัดพื้นที่การสำหรับให้ประชาชนสร้างอาคารที่อยู่อาศัยบริเวณรอบ ๆ เขตเมือง สร้างศูนย์กลางความเจริญไว้ติดกับถนนใหญ่ มีพื้นที่สำหรับสร้างโรงแรมและที่พักแบ่งเป็นตอนเหนือและตอนใต้ เมื่อมองจากด้านบน ผังเมืองของกรุงบราซิเลียจะมีลักษณะคล้ายเครื่องบินหรือผีเสื้อ ปัจจุบันกรุงบราซิเลียมีประชากรมากกว่า 2,550,000 คน ซึ่งเป็นจำนวนที่มากกว่าที่ประมาณการไว้ กรุงบราซิเลียเดิมซึ่งได้รับการออกแบบให้เป็นที่ทำการของรัฐจึงกลายมาเป็นที่อยู่อาศัยของผู้อพยพจำน
ิมซึ่งได้รับการออกแบบให้เป็นที่ทำการของรัฐจึงกลายมาเป็นที่อยู่อาศัยของผู้อพยพจำนวนมากจากตอนเหนือของประเทศ
หอระฆัง (วัดพระศรีรัตนศาสดาราม)
หอระฆัง ของวัดพระศรีรัตนศาสดาราม ตั้งอยู่ทางด้านทิศใต้ของพระอุโบสถ สร้างขึ้นในรัชสมัย พระบาทสมเด็จพระพุทธยอดฟ้าจุฬาโลกมหาราช (รัชกาลที่ 1) แต่ต่อมาพระบาทสมเด็จพระจอมเกล้าเจ้าอยู่หัว รัชกาลที่ 4 ได้โปรดเกล้าฯให้สร้างขึ้นใหม่โดยมีลักษณะคล้ายสถาปัตยกรรมไทย ย่อมุมไม้สิบสอง (สี่ด้าน ด้านละสามมุม) ประดับด้วยเครื่องถ้วยชามแบบจีน เป็นลวดลายต่างๆวิจิตรพิสดารอย่างยิ่ง ปัจจุบันได้มีการบูรณะซ่อมแซมใหม่เพื่อเฉลิมฉลองในโอกาสที่พระบาทสมเด็จพระบรมชนกาธิเบศร มหาภูมิพลอดุลยเดชมหาราช บรมนาถบพิตร ทรงครองครองสิริราชสมบัติ ครบ 60 ปี ในปี พ.ศ. 2549
กล่าวกันว่าองค์ระฆัง ได้มาจากวัดระฆังโฆสิตาราม ซึ่งสมเด็จพระพุฒาจารย์(โต พรหมรังสี)ได้ขุดพบพร้อมกับระฆังอีก 5 ใบ แต่ปัจจุบันยังไม่มีข้อสรุปว่าเท็จจริงประการใด เนื่องจาก หอระฆังแห่งนี้ตั้งอยู่ในวัดพระศรีรัตนศาสดาราม ซึ่งไม่มีพระสงฆ์จำพรรษา ระฆังใบนี้จึงจะตีเฉพาะโอกาสสำคัญๆ คือ การสถาปนาสมเด็จพระสังฆราชโดยจำตีนับจำนวนครั้งตามลำดับว่าองค์ที่เท่าไหร่ก็ตีเท่านั้น เท่านั้น
เมืองโบราณ
เมืองโบราณ สมุทรปราการ เป็นพิพิธภัณฑ์เอกชนกลางแจ้งที่มีพื้นที่กว่า 800 ไร่ ตั้งอยู่ติดถนนสุขุมวิท ตำบลบางปูใหม่ อำเภอเมืองสมุทรปราการ จังหวัดสมุทรปราการ เริ่มก่อสร้างเมื่อปี พ.ศ. 2506 โดยคุณเล็ก และคุณประไพ วิริยะพันธุ์ นักธุรกิจเจ้าของบริษัทวิริยะประกันภัยและเครือธนบุรี ประกอบรถยนต์ เมืองโบราณ สมุทรปราการ เปิดให้บริการตั้งแต่วันที่ 11 กุมภาพันธ์ พ.ศ. 2515
ลักษณะที่ดินมีแผนผังคล้ายกับแผนที่ประเทศไทย และได้มีการจัดวางสถานที่ทางประวัติศาสตร์และวัฒนธรรมที่สำคัญของประเทศในทุกภาคตามแผนผังที่ดิน ภายในประกอบด้วยโบราณสถาน ปูชนียสถาน เช่น วัด ตลาดน้ำ ตลาดบก พระราชวัง เป็นต้น ซึ่งประกอบไปด้วยอาคารที่สร้างขึ้นใหม่ด้วยการลดทอนสเกลลง และ อาคารจริงที่ย้ายมาจากสถานที่ต่าง ๆ ในประเทศไทย ความประสงค์การสร้างเมืองโบราณ โดยคุณเล็ก และคุณประไพ วิริยะพันธุ์
เหตุการณ์สำคัญ
พระบาทสมเด็จพระเจ้าอยู่หัว (รัชกาลที่ 9) และสมเด็จพระนางเจ้าสิริกิติ์ พระบรมราชินีนาถ ได้เสด็จพระราชดำเนินมายังเมืองโบราณ 2 ครั้ง ครั้งแรก เมื่อ พ.ศ. 2514 (ทั้งสองพระองค์เสด็จเป็นการส่วนพระองค์ พร้อมด้วยสมเด็จพระเจ้าลูกยาเธอ และสมเด็จพระเจ้าลูกเธอทุกพระองค์) และในวันที่ 11 กุมภาพันธ์ พ.ศ. 2515 เวลา 17.00 น. พระบาทสมเด็จพระเจ้าอยู่หัว (รัชกาลที่ 9) และ สมเด็จพระนางเจ้าสิริกิต์ พระบรมราชินีนาถ เสด็จพระราชดำเนินมายังเมืองโบราณ พร้อมด้วยสมเด็จพระราชินีนาถเอลิซาเบธที่ 2 และพระราชสวามี มีกรรมการของเมืองโบราณ นำโดย คุณประไพ วิริยะพันธุ์ เฝ้าฯ รับเสด็จ จากนั้นทั้ง 4 พระองค์ได้ประทับรถยนต์พระที่นั่ง ทอดพระเนตรโบราณวัตถุสถานสำคัญต่าง ๆ ภ
ั้นทั้ง 4 พระองค์ได้ประทับรถยนต์พระที่นั่ง ทอดพระเนตรโบราณวัตถุสถานสำคัญต่าง ๆ ภายในเมืองโบราณจนทั่ว
วันที่ 29 กันยายน พ.ศ. 2552 ในช่วงวิกฤตการณ์ชายแดนไทย–กัมพูชา กลุ่มพันธมิตรประชาชนเพื่อประชาธิปไตย จำนวน 500 คน นำโดยนายวีระ สมความคิด ได้เดินทางมายังเมืองโบราณ เพื่ออ่านแถลงการณ์ในนามเครือข่ายภาคีทวงคืนดินแดนแผ่นดินไทย เพื่อทวงคืนแผ่นดินไทยรอบปราสาทพระวิหารมาเป็นของคนไทย

การเดินทาง

รถไฟฟ้า
*รถไฟฟ้าบีทีเอส สถานีเคหะฯ

รถโดยสารประจำทาง
* รถสองแถวสาย 1140 (36) ปากน้ำ-บางปู
* รถตู้ประจำทางสาย 1140 วิ่งระหว่างสำโรง-คลองด่าน

ดูเพิ่ม
* พิพิธภัณฑ์ช้างเอราวัณ
* ปราสาทสัจธรรม

อ้างอิง

แหล่งข้อมูลอื่น

* เว็บไซต์ทางการของเมืองโบราณ
หอพระคันธารราษฎร์
หอพระคันธารราษฏร์ เป็นหอที่สร้างขึ้นเพื่อประดิษฐานพระคันธารราษฎร์ เพื่อใช้ในพิธีขอฝน สมัยพระบาทสมเด็จพระจุลจอมเกล้าเจ้าอยู่หัว เนื่องด้วยการบูรณปฏิสังขรณ์และการสร้างหอต่าง ๆ ขึ้น ในสมัยพระบาทสมเด็จพระจอมเกล้าเจ้าอยู่หัว ยังสร้างไม่เสร็จ พระบาทสมเด็จพระจุลจอมเกล้าเจ้าอยู่หัวจึงได้โปรดเกล้าฯ ให้สร้างต่อจนแล้วเสร็จ ทันกับการพระราชพิธีสมโภชกรุงรัตนโกสินทร์ 100 ปี นอกจากนั้นก็ได้โปรดเกล้าฯให้สร้างบุษบกประดิษฐานพระบรมราชสัญลักษณ์ของรัชกาลต่างๆ รวม 3 องค์ หลังจากนั้นก็มิได้มีการสร้างสิ่งใดที่สำคัญเพิ่มเติมในวัดพระศรีรัตนศาสดาราม นอกจากการบูรณปฏิสังขรณ์ในสมัยพระบาทสมเด็จพระปกเกล้าเจ้าอยู่หัว และรัชกาลปัจจุบันเมื่อคราวพระราชพิธีสมโภชกรุงรัตนโกสินทร์ 1
ระปกเกล้าเจ้าอยู่หัว และรัชกาลปัจจุบันเมื่อคราวพระราชพิธีสมโภชกรุงรัตนโกสินทร์ 150 ปี และ พระราชพิธีสมโภชกรุงรัตนโกสินทร์ 200 ปี ตามลำดับ
วัดสนามใน
วัดสนามใน เป็นวัดไทย ตั้งอยู่ในหมู่ที่ 4 บ้านวัดสนามนอก ตำบลวัดชลอ อำเภอบางกรวย จังหวัดนนทบุรี มีพระสมชาย ฑีฆายุโก เป็นเจ้าอาวาส

ประวัติ
วัดสนามในเป็นที่รู้จักในกลุ่มผู้ปฏิบัติธรรมตามแนวทางของหลวงพ่อเทียน จิตตสุโภ 
แนวทางดังกล่าวให้ความสำคัญกับการเจริญสติด้วยการรู้การเคลื่อนไหว หรือเรียกว่าการเจริญสติแบบเคลื่อนไหว มุ่งเน้นให้ผู้ปฏิบัติธรรมได้ฝึกเจริญสติโดยการสังเกต หรือเฝ้าดูธรรมชาติรอบตัว

สภาพแวดล้อมภายในวัด เต็มไปด้วยต้นไม้ หนองน้ำที่มีอยู่เองตามธรรมชาติ ไม่เน้นการสร้างสิ่งก่อสร้างแบบวัดโดยทั่วไป

ลักษณะพื้นที่วัด มีเนื้อที่กว้าง 80 เมตร ลึก 160 เมตร ติดทางรถไฟ แบ่งออกเป็น 3 เขต ดังนี้
* เขตพระสงฆ์ด้านหลัง มีทางเดินจงกรมบนผิวถนนที่ตัดไว้เป็นรูปแปลงนา มีกุฏิสงฆ์ปลูกอยู่ท่ามกลางต้นไม้สูงใหญ่ประมาณ 10 ถึง 20 เมตร ซึ่งขึ้นอยู่หนาทึบ
* เขตอุบาสกและพระสงฆ์ส่วนด้านหน้า มีทางเดินจงกรมบนผิวถนนที่ตัดไว้ มีศาลาเอนกประสงค์ ศาลาปฏิบัติธรรมกลางแจ้ง ห้องสมุด และศาลารวมใจ
* เขตอุบาสิกา อยู่ฝั่งซ้ายของวัด เป็นเขตเรือนพักสำหรับอุบาสิกา ญาติโยม ผู้มาปฏิบัติธรรม มีลานจงกรมถมทรายหยาบ สภาพต้นไม้สูงร่มรื่น
วัดนี้ไม่ปรากฏที่มาว่าใครเป็นผู้สร้างและสร้างเมื่อใด เป็นวัดรกร้าง ไม่มีพระสงฆ์ หรือเณรจำพรรษามาเป็นเวลานาน จนกระทั่งปี พ.ศ. 2519 นายวิโรจน์ ศิริอัฐิ และมหาสุขสันต์ ได้เข้ามาแนะนำวัดนี้แก่หลวงพ่อเทียน จิตตสุโภ ซึ่งในขณะนั้นได้จำพรรษาอยู่ที่วัดชลประทานรังสฤษฎ์และกำลังหาสถานที่เหมาะสมสำหรับการปฏิบัติกรรมฐานแก่ญาติโยม โดยไม่เน้นการก่อสร้างวัตถุดังเช่นวัดอื่นๆ เมื่อหลวงพ่อเทียนมาดูที่วัดนี้ พบว่ามีเพียงร่องรอยของโบสถ์เก่า เจดีย์เก่า ซากอิฐกระจัดกระจายอยู่พอให้เห็นว่าเคยเป็นวัดมาก่อน มีที่ดินเหลืออยู่เฉพาะบริเวณโบสถ์และเจดีย์ นอกนั้นได้ถูกชาวบ้านยึดไปทำกิน
หลวงพ่อเทียนพอใจในสถานที่นี้ จึงตัดสินใจที่จะบูรณะให้เป็นวัดโดยสมบูรณ์อีกครั้งหนึ่ง

อ้างอิง
เบอร์เกอร์คิง
เบอร์เกอร์คิง เป็นร้านอาหารประเภทแฮมเบอร์เกอร์ ก่อตั้งเมื่อวันที่ 4 ธันวาคม ค.ศ. 1954 สำนักงานใหญ่อยู่ที่พื้นที่ unincorporated Miami-Dade County รัฐฟลอริดา ประเทศสหรัฐอเมริกา เบอร์เกอร์คิง โอลด์ดิ้งเป็นชื่อบริษัทแม่ของเบอร์เกอร์คิง ในประเทศสหรัฐอเมริกา บริษัท ดำเนินการอยู่ภายใต้ชื่อเบอร์เกอร์คิงแบรนด์ ในขณะที่ชื่อ บริษัท ดำเนินการอยู่ในระดับสากลภายใต้แบนเนอร์ Burger King Corporation โดยในประเทศไทย เดอะ ไมเนอร์ ฟู้ด กรุ๊ป เป็นบริษัทผู้ได้รับเฟรนไชส์
สวัสดิภาพสัตว์
หลังจากการเจรจากับซิเนอร์เจีย แอนิมอล องค์กรพิทักษ์สัตว์ เบอร์เกอร์ คิงก็ได้ประการนโยบายสั่งซื้อไข่ไก่จากฟาร์มปลอดกรง (cage-free) ซึ่งมีผลบังคับใช้กับทุกสาขาในประเทศไทยที่มีอยู่ รวมถึงสาขาในอนาคตซึ่งดำเนินการโดยไมเนอร์ อินเทอร์เนชั่นนัล ซึ่งเป็นเจ้าของแฟรนไชส์ของเบอร์เกอร์คิงแต่เพียงผู้เดียวในประเทศไทย

ดูเพิ่ม
* แมคโดนัลด์
* มอสเบอร์เกอร์
* คาร์ลซ จูเนียร์
* เอ แอนด์ ดับบลิว
* เบอร์เกอร์ 5 ดาว
* เชค แช็ค
* อินแอนด์เอ้าท์เบอร์เกอร์
* ไฟว์กายส์
* จอลลิบี

อ้างอิง
แหล่งข้อมูลอื่น
* Burger King & Food Safety
* Burger King News 
* How many calories does Burger King food have?
* Yahoo! Burger King Corporation Company Profile at Yahoo! Finance
* Burger King Corporation Company Profile at Hoovers.com
* Article on BK Kids Club no ProgressiveBoink.com
อุทยานแห่งชาติคลองลาน
อุทยานแห่งชาติคลองลาน เป็นอุทยานแห่งชาติในจังหวัดกำแพงเพชร มีพื้นที่มากกว่า 260,000 ไร่ หรือ (416 ตารางกิโลเมตร) มีพื้นที่ครอบคลุมถึง 4 ตำบลได้แก่ ตำบลคลองลานพัฒนา ตำบลคลองน้ำไหล ตำบลโป่งน้ำร้อน และตำบลสักงาม อำเภอคลองลาน ได้รับการจัดตั้งให้เป็นอุทยานแห่งชาติอย่างเป็นทางการในวันที่ 25 ธันวาคม พ.ศ. 2525 ภายในเขตอุทยานมีสถานที่ท่องเที่ยวที่น่าสนใจ อาทิ น้ำตกคลองลาน น้ำตกคลองน้ำไหล แก่งร้อยเกาะ เป็นต้น
ลักษณะภูมิประเทศ
สภาพภูมิประเทศเป็นภูเขาสูงสลับซับซ้อน ด้านทิศตะวันออกเป็นที่ราบ ดินร่วนปนทราย ภูเขาแต่ละลูกเชื่อมโยงติดต่อกับขุนคลองลานซึ่งเป็นจุดสูงสุดในบริเวณนี้ สูงจากระดับน้ำทะเลประมาณ 1,439 เมตร สภาพป่าสมบูรณ์ เป็นป่าต้นน้ำลำธาร ต้นกำเนิดของแม่น้ำหลายสาย เช่น คลองขลุง คลองสวนหมาก ไหลรวมกันลงสู่ แม่น้ำปิง

ลักษณะภูมิอากาศ
มีอุณหภูมิเฉลี่ยตลอดปีประมาณ 27 องศาเซลเซียส 
*ฤดูร้อน อากาศร้อนในตอนกลางวัน ในเดือนเมษายนอุณหภูมิสูงสุด 38 องศาเซลเซียส 
*ฤดูหนาว อากาศเย็นสบาย ในเดือนธันวาคมอุณหภูมิต่ำสุด 17 องศาเซลเซียส 
*ฤดูฝน มีฝนตกชุก ปริมาณน้ำฝนโดยเฉลี่ย 1,300 มิลลิเมตรต่อปี
ทรัพยากรป่าไม้และสัตว์ป่า
สภาพป่าไม้ในอุทยานแห่งชาติคลองลาน ประกอบด้วย ป่าดงดิบแล้ง ขึ้นที่ระดับความสูงมากกว่า 500 เมตร ป่าเบญจพรรณประมาณร้อยละ 13.33 ของพื้นที่อุทยาน ส่วนใหญ่เป็นป่าเบญจพรรณผสมป่าดงดิบร้อยละ 35.60 ของพื้นที่อุทยาน นอกจากนี้ยังมีป่าเต็งรัง พบในระดับความสูงประมาณ 400–600 เมตร และป่าไผ่ เป็นต้น

พบสัตว์เลี้ยงลูกในอุทยานแห่งชาติคลองลานทั้งหมด 92 ชนิด พบนกทั้งหมด 82 ชนิด สัตว์สะเทินน้ำสะเทินบก 26 ชนิด สัตว์เลื้อยคลาน 35 ชนิด และปลา 30 ชนิด โดยมีสัตว์ที่ใกล้จะสูญพันธุ์เด่นๆ คือ นากใหญ่ขนเรียบ ชะมดเช็ด แมวป่า เสือลายเมฆ เขียดหลังปุ่มที่ราบ กบนา และเต่าหวาย เป็นต้น

ระเบียงภาพ
ภาพ:Klonglan waterfall 08.jpg|น้ำตกคลองลาน
ภาพ:น้ำตกคลองน้ำไหล.JPG|น้ำตกคลองน้ำไหล

อ้างอิง

แหล่งข้อมูลอื่น

*อุทยานแห่งชาติคลองลาน สำนักอุทยานแห่งชาติ ส่วนศึกษาและวิจัยอุทยานแห่งชาติ
บิสกอตตี
บิสกอตตี ( ) คือคำในภาษาอิตาลีซึ่งมีความหมายว่า "ขนมปังกรอบ" (บิสกิต) แต่ในอเมริกาเหนือ คำนี้ถูกนำไปเรียกขนมปังกรอบชนิดหนึ่ง

ที่มาและความหมายในภาษาอิตาลี
"บิสกอตตี" (biscotti) เป็นรูปพหูพจน์ของคำว่า "บิสกอตโต" (biscotto) ซึ่งมีหมายรวมถึงขนมปังกรอบทุกประเภท มีต้นกำเนิดมาจากคำว่า biscoctus ซึ่งเป็นภาษาละตินที่ใช้ในยุคกลาง หมายความว่า "ผ่านการอบสองครั้ง" คำนี้ได้ถูกนำเข้าไปใช้ในภาษาอังกฤษเป็นคำว่า biscuit (บิสกิต) ผ่านทางช่วงรอยต่อการเปลี่ยนแปลงของภาษาฝรั่งเศส
ความหมายในอเมริกาเหนือ
ในอเมริกาเหนือ บิสกอตตีหมายถึงบิสกิตชนิดหนึ่งซึ่งกลายมาจากบิสกอตตีที่แข็ง มีรสอัลมอนด์ จากแคว้นทัสกานีของอิตาลี เสิร์ฟกับไวน์ซานโต บิสกอตตีชนิดนี้ยังเป็นที่รู้จักในชื่อ "บิสกอตตีแห่งปราโต" จึงมีความเป็นไปได้ที่จะมีต้นกำเนิดอยู่ที่เมืองปราโตในแคว้นทัสกานี
บิสกอตตีแบบอเมริกันอันที่จริงแล้วคือคุกกี้กรอบที่มักจะมีถั่วหรือกลิ่นแอนิส (เครื่องเทศจำพวกโป๊ยกั้ก) ประกอบอยู่ สูตรพื้นฐานที่ใช้ทำประกอบไปด้วยแป้งสองส่วน น้ำตาลหนึ่งส่วน ผสมเข้าด้วยกัน ใส่ไข่จนส่วนผสมเกาะกันแข็ง ใส่ผงฟู เติมกลิ่น และใส่ส่วนผสมอื่น ๆ เช่นถั่วหรือช็อกโกแลต จากนั้นก็นำแป้งที่เป็นแผ่นหนาไปอบครั้งแรกประมาณ 25 นาที ตัดเป็นชิ้นและนำไปอบอีกครั้งโดยใช้เวลาน้อยกว่าเดิม ยิ่งใช้เวลาในการอบครั้งที่สองมากเท่าใด คุกกี้ก็จะแข็งขึ้นเท่านั้น

บิสกอตตีแบบอิตาลีมักจะรับประทานคู่กับไวน์ แต่บิสกอตตีแบบอเมริกันมักจะรับประทานคู่กับกาแฟแบบอิตาลี หรือเครื่องดื่มที่มีเอสเปรสโซยืนพื้น เช่น กัปปุชชีโนและลัตเต มากกว่า